Grand Opening untuk outlet keempat Impulse Gaming store di Penang pada hujung minggu ini!

Berita baik untuk kawan-kawan ku di Penang! Sebuah kedai game baru akan dibuka berhampiran anda dan diuruskan oleh Impulse Gaming! Sebelum saya jelaskan lebih tentang event ini, Impulse Gaming ialah satu syarikat yang menguruskan segalanya tentang game, apparel dan aksesori tetapi dengan harga yang lebih murah tanpa membuat dompet anda menangis. Jangan risau geng! Servis mereka memang terbaik daripada yang terbaik! Mereka ada tiga cawangan di Johor Bahru, Bandar Sunway Selangor dan Georgetown Penang yang akan buka hujung minggu ini! Jadi nak tahu lebih tentang Grand Opening ini? Meh saya kongsi serba sedikit.

Yang paling penting untuk korang semua tahu ialah Grand Opening ini akan berlangsung pada 30 dan 31 Mac daripada 10.30 pagi hingga ke 10.30 petang dan bertempat di 2F-05 Queensbay Mall.

Antara promosi utama mereka ialah:-
150 pelanggan pertama akan mendapat goodies bag percuma daripada Impulse yang mengandungi T-shirt gaming berlesen nilai RM79, kad baucer Impulse nilai Rm100, dan PlayStation Universal Fish Eye Camera untuk mobile nilai RM59. Setiap imej di baju adalah random tau! Anda tak boleh memilih. Selain itu,  kad baucer berikut boleh digunakan pada kunjungan akan datang dan pelanggan boleh menerima diskaun sebanyak RM100.

Selain itu, terdapat promosi konsol seperti PlayStation 4 dan Nintendo Switch pada harga lumayan. Setiap konsol yang berpromosi ialah set bundle. Kalian jangan terlepas konsol istimewa ini. Dahlah jarang dapat, harga pon best. Antara konsol yang ada ialah PS4 Slim 1TB Hits Bundle pada harga RM1249 (harga biasa ialah RM1349) serta tambahan DualShock 4 percuma (RM239), PS4 Pro 1TB God of War Bundle pada harga Rm1699 (harga biasa ialah Rm1799) serta tambahan DualShock 4 percuma (RM239), konsol Nintendo Switch Super Smash Bro sahaja (tidak termasuk software) pada harga RM1249 (harga biasa ialah Rm1399), dan Nintendo Switch Pokemon Let’s Go Pikachu Bundle pada harga RM1649 (harga biasa ialah RM1799).

Di samping itu, beratus-ratus game di PS4 dan Nintendo Switch juga berpromosi. Semua diskaun terbaik la geng! Kita bermula dengan PS4 dahulu. Lebih daripada 100 judul PS4 pada harga runtuh dan antara promosi hangat ialah Fallout 76 Power Armor Edition (RM299), Code Realize Wintertide Miracles Limited Edition (RM249), Dead or Alive 6 Collectors Edition (RM479), Spiderman (RM99), Devil May Cry 5 (RM169), Resident Evil 2 Remake (RM169), Kingdom Hearts 3 (RM149),Kingdom Hearts 3 Deluxe (RM249), dan lain-lain. Yang buatkan promosi ini istimewa ialah game-game yang tersenarai adalah game baru keluar tahun ini! Bukan setakat baru, tetapi antara game yang terhangat di pasaran. Sebagai contoh, Devil May Cry 5 yang baru keluar pada bulan ini. Bukan setakat itu, mereka juga mempromosikan game seperti God of War dan Spiderman yang telahpun menjadi antara game terhebat di PS4. Jangan tunggu lama-lama. Takut dah habis pulak.

Itu baru PlayStation 4. Sekarang kita sembang pasal game yang berpromosi di Nintendo Switch pula. Sama seperti game di PS4, kebanyakkan game Switch yang berpromosi adalah baru dan sangat terkenal di kalangan peminat. Terdapat 30 judul game untuk promosi Nintendo Switch dan antara yang hangat ialah Super Smash Bros (RM199), Warriors Orochi 4 (RM149), Pokemon Let’s Go Eevee (RM149), Fire Emblem Warriors ( RM119), dan lain-lain.

Kan dah mention di atas. Impulse Gaming bukan sahaja jual game dan konsol, malah aksesori yang melengkap console ini pun turut dijual untuk memberi pengalaman kepuasan penuh kepada gamers sekalian. Daripada speaker hingga ke steering wheel, semua ada di Impulse Gaming! Antara aksesori gaming yang berpromosi pada event ini ialah PS4 Gold Wireless 500m Edition (RM449), Google Home Mini (RM159), Google Home Chromecast (RM169), Switch Pro Controller (RM249), Switch Joy-Con (RM289) dan lain-lain.

Korang semua jangan terlepas event ni. Dahlah boleh dapat macam-macam, lepas tuh harga pun ngam pulak tuh. Kalau ada apa-apa game di atas yang di dalam wishlist korang, baik rebut peluang ni sebelum terlambat. Jangan lupa untuk share kat kawan-kawan sekali tau! Mari meriahkan event ini!
Untuk maklumat lebih tentang event ini, korang boleh jenguk FB rasmi Impulse Gaming cawangan Penang ya.
Jangan lupa untuk ikuti kami di TikTok!
  @gamersantaimy
Tags: Impulse Gamingnintendo switchPenangPlayStation 4Queensbay Mall


Laman Facebook Xbox Singapore kini bertukar menjadi Xbox SEA

Bagi pengguna Xbox seluruh Malaysia, anda pasti menghadapi masalah tiada penyediaan sokongan rasmi dari Microsoft. Ketiada penjualan konsol serta sokongan dari kedai permainan. Masalah anda mungkin selepas ini selesai kerana laman Facebook rasmi Xbox Singapore telah ditukar nama kepada Xbox SEA bermula minggu ini.

Tambahan itu, laman tersebut telah mula berkongsi status mereka menggunakan bahasa-bahasa berbeza termasuk Bahasa Malaysia. Walaupun ianya mungkin sekadar sebahagian dari promosi mereka sahaja, kita juga mengharapkan ia adalah langkah dari Microsoft untuk mengembangkan lagi Xbox di Asia Tenggara serta Malaysia.

Asia Tenggara terdiri daripada 11 negara. Selain Singapura, tidak jelas mana dari 10 negara lain yang berpotensi mendapat sokongan Xbox. Namun, di halaman Facebook yang baru dinamakan semula, terdapat siaran langsung untuk pratonton peminat Age of Empires dalam bahasa Melayu dan Vietnam. Mungkin, Malaysia dan Vietnam berpotensi mendapat sokongan Xbox di Asia Tenggara.
Jika khabar angin ini benar, ianya menjadi berita baik buat pengguna Xbox di Malaysia untuk merasai pengalaman yang lebih bagus dan selesa apabila Microsoft menyediakan perkhidmatan sokongan mereka.
Jangan lupa untuk ikuti kami di TikTok!
  @gamersantaimy
Tags: MicrosoftXbox MalaysiaXbox SEA


Dragon Ball Z: Kakarot tambah “23rd Tenkaichi Budokai” arc sebagai DLC seterusnya!

Hari ini, Bandai Namco Entertainment telah mengeluarkan ‘launch trailer rasmi’ untuk Bardock: Alone Against Fate, DLC keempat bagi game Dragon Ball Z: Kakarot, dan secara terang-terangan mengesahkan khabar angin tentang DLC seterusnya yang bakal mengadaptasikan kisah ’23rd Tenkaichi Budokai Arc’.

DLC Bardock akan dilancarkan bersama Dragon Ball Z: Kakarot versi PS5 dan Xbox Series X pada 12 Januari dan merupakan DLC pertama daripada tiga koleksi DLC baharu dalam Season Pass 2. Baru-baru ini, beberapa khabar angin muncul dalam internet yang mendakwa DLC 5 akan mengadaptasikan “23rd Tenkaichi Budokai arc” atau lebih dikenali sebagai Piccolo Jr. Saga.

Ternyata, khabar angin itu betul.
Seperti yang anda dapat lihat dalam video di atas, trailer DBZ: Kakarot banyak memfokuskan pada DLC 4, tetapi di hujung-hujung video, sebuah siluet akan muncul yang menunjukkan seorang watak misteri memegang payung ditemani oleh teks “Coming Soon”, yang mencadangkan ini adalah isi DLC seterusnya.
Di mata orang biasa, mungkin anda tidak faham tetapi peminat tegar Dragon Ball serta merta akan tahu bahawa ini adalah pakaian Goku dalam Piccolo Jr. Saga.

Untuk mengingatkan anda semua, Piccolo Jr. Saga ialah story arc terakhir dalam Dragon Ball original, di mana Goku dan Piccolo berhadapan antara satu sama lain. Kisah ini berlaku beberapa tahun sebelum mereka bekerjasama untuk menewaskan Raditz dalam Dragon Ball Z.
Tarikh keluaran rasmi untuk DLC 5 tidak diumumkan, tetapi memandangkan Dragon Ball Z: Kakarot Bardock DLC akan dikeluarkan tidak lama lagi, kita mungkin akan mendapat lebih banyak info dalam masa akan datang. Malangnya, itu sahaja yang dikongsikan oleh Bandai Namco buat masa ini.

Sebagai peringatan, DDLC “-Bardock- Alone Against Fate” akan dilancarkan pada 12 Januari bersama Dragon Ball Z: Kakarot versi PlayStation 5 dan Xbox Series. Buat sesiapa yang berminat, Dragon Ball Z: Kakarot kini tersedia untuk PlayStation 4, Xbox One, Switch dan PC melalui Steam.
 PC
 PS4

Dragon Ball Z: KakarotPublisher: Bandai Namco EntertainmentDeveloper: CyberConnect2Release Date TBCMicrosoft Windows, PlayStation 4, Xbox One
Dragon Ball Z: Kakarot adalah game action RPG Dragon Ball yang bermula dari awal permulaan manga/ anime hingga ke kesimpulan epiknya. Dalam pengembaraan Saiyan Super ini, anda akan bertemu dengan pelbagai watak terkenal dan menavigasi di dunia ikonik Dragon Ball Z.

Jangan lupa untuk ikuti kami di TikTok!
  @gamersantaimy
Tags: DLCDragon BallDragon Ball Z: Kakarotgoku


PKP Lagi? Bosannya~ Jom mainkan 5 game ini sambil mengisi masa terluang anda!

Jika bulan Januari yang lalu kami ada kongsikan beberapa permainan yang anda boleh mainkan waktu Perintah Kawalan Pergerakan Bersyarat (PKPB), kali ini berita sedih terutama yang beragama Islam untuk menyambut Hari Raya Aidilfitri harus dilupakan sekali lagi disebabkan PKP. Pasti kebosanan perlu duduk di rumah dan patuhi SOP kan? Dari anda membiarkan PC Gaming atau Konsol yang dibeli tahun lepas waktu PKP tu, apa kata on semula peranti  tu dan mainkan game yang kami nak senaraikan hari ini ni!

Baiklah, kali ini kami memberikan fokus pada beberapa permainan baru yang hadir untuk PC dan konsol. Siap ada yang boleh didapati percuma! Apa lagi? Jom lihat senarai kami;

RE Village

Pelbagai pendedahan gameplay dan perkongsian pengalaman RE (Resident Evil) Village sejak dilancarkan 7 Mei lalu. RE Village meneruskan siri survival horror dari Capcom dan merupakan sekuel naratif dari RE 7: Bioharzard. Permainan ini mengikuti Ethan Winters, yang, setelah pertemuan dengan Chris Redfield, mendapati dirinya di sebuah kampung yang dipenuhi makhluk mutan dalam usaha mencari anak perempuannya yang diculik. Walaupun Village mengekalkan elemen seram, permainan ini menggunakan gaya permainan yang lebih berorientasikan aksi berbanding dengan pendahulunya.
RE Village juga merangkumi mod berbilang pemain dalam talian. Permainan ini diumumkan pada acara mengungkapkan PlayStation 5 pada bulan Jun 2020 dan dilancarkan pada 7 Mei 2021, untuk PC, PlayStation 4, PlayStation 5, Xbox One, Xbox Series X / S dan Stadia.
Horizon Zero Dawn

Horizon Zero Dawn: Complete Edition kini boleh dimuat turn secara PERCUMA di PlayStation Store bermula 20 April lalu. Inisiatif Play at Home dari PlayStation ini adalah untuk menggalakkan gamers duduk dirumah dan selamat dari COVID-19.
Horizon Zero Dawn adalah permainan permainan peranan 2017 yang dikembangkan oleh Guerrilla Games dan diterbitkan oleh Sony Interactive Entertainment. Plot ini mengikuti Aloy, seorang pemburu muda di dunia yang dikuasai oleh mesin, yang berusaha untuk mengungkap masa lalunya. Pemain menggunakan senjata jarak jauh, tombak, dan siluman untuk memerangi makhluk mekanikal dan kekuatan musuh lain. Pokok kemahiran menyediakan pemain dengan kebolehan dan bonus baru. Pemain dapat menjelajah dunia terbuka untuk mencari lokasi dan melakukan pencarian sampingan.
> Dapatkannya di sini secara Percuma
It Takes Two

Pkp~ Kami sangat-sangat mencadangkan anda untuk bermain It Takes Two! Lagi-lagi anda boleh mendapatkan diskaun 10% di PlayStation Store! Lebih menarik lagi, anda dapat bermain bersama kawan anda secara percuma, maksudnya, kawan anda tidak perlu membeli permainan ini dengan anda memiliki Friend Pass! Kalau tidak mahu bermain dalam talian, tidak perlu khuatir, anda boleh bermain dengan pasangan anda di sofa anda sahaja!
It Takes Two adalah platformer aksi-pengembaraan yang dikembangkan oleh Hazelight Studios dan diterbitkan oleh Electronic Arts di bawah label EA Originals. Permainan ini dilancarkan untuk Windows, PlayStation 4, PlayStation 5, Xbox One dan Xbox Series X dan Series S pada bulan Mac 2021.
>Baca Review kami di sini!
Hood: Outlaws & Legends

Baru sahaja dilancarkan, ini adalah sebuah permainan yang anda tidak patut lepaskan dan bermain bersama kawan-kawan anda! Dua pasukan dari 4 pemain bersaing untuk melakukan pencurian yang sempurna, di persekitaran abad pertengahan yang dironda oleh pengawal AI yang mematikan. Dengan kemahiran unik dan kebolehan mistik setiap watak, bergerak secara sembunyi untuk mencuri harta karun yang tidak dapat dilihat atau dikuasai melalui pertempuran yang keras dan kejam.
> Baca tips Hood: Outlaws & Legends di sini
MLB The show

Asyik genre ARPG sahaja dengan multiplayer… Apa kata kita beralih pada genre sukan! Alami aksi perlawanan momen-ke-momen yang lebih cepat, lebih dalam dan lebih sengit di lapangan, dengan pelbagai mod permainan untuk semua pemain baru anda.
“Adakah MLB The Show 21 merupakan permainan video besbol terbaik di pasaran buat masa ini? Jawapannya ya. Tambahan pula, untuk pemilik Xbox, MLB The Show 21 adalah permulaan yang bagus untuk francais di mana ia mempunyai begitu banyak mod permainan dan kandungan sehingga anda pun tidak tahu mana satu untuk pilih.” adalah dari review oleh editor Razin Syafiq. Anda boleh baca ulasan penuh di sini.
Jadi bagaimana dengan senarai game anda boleh main ketika PKP di atas? Dah ada dalam genggaman pilihan anda ke? Apa-apa pun jua, kami harap anda akan patuhi SOP untuk keselamatan anda dan Selamat Hari Raya dari kami di Gamer Santai!
Jangan lupa untuk ikuti kami di TikTok!
  @gamersantaimy
Tags: Hood: Outlaws & Legendshorizon zero dawnIt Takes TwoMLB The showRE VillageSenarai game PKP


[Review] MX vs ATV Legends – Perlumbaan off-road yang menyeronokkan!

Kebiasaannya kita selalu dengar perlumbaan kereta yang melibatkan super car seperti dalam game Need for Speed, Gran Turismo dan Forza Horizon. Memang jarang sekali kalau nak dengar perlumbaan yang melibatkan kenderaan off-road seperti ATV dan motocross. Kali ini, kami akan memperkenalkan anda dengan game racing off-road iaitu MX vs ATV Legends. Tanpa melengahkan masa lagi, mari kami memperkenalkan dengan review MX vs ATV Legends.

Pengalaman kali pertama

Semasa bermain game ini buat kali pertama, anda tidak akan nampak menu seperti game-game lain yang biasa di mainkan. Mereka menggunakan pendekatan yang berbeza dengan memberikan mode freeride dengan beberapa checkpoint. Pada setiap checkpoint, mereka menyediakan tutorial cara bermain MX vs ATV Legends. Selepas habisnya tutorial, anda boleh akses menu dengan menggunakan butang start/option.

Tutorial yang diberikan adalah sangat mudah dan mendalam untuk pemain baru yang tidak pernah menyentuh genre motocross sebelum ini. Hal ini kerana cara pemanduan motocross adalah sangat berbeza jika nak dibandingkan dengan pemanduan motor dan kereta secara general.

Dengan memberikan mode Freeride pada awal game, anda boleh menjumpai pelbagai acara, “collectible” dan bercakap bersama NPC di sekitar kawasan terbuka. Yang peliknya dengan game ini, anda perlu pergi ke bahagian menu untuk bermain mode lain seperti mode career, race ataupun ubah suai motor. Bagi saya, dah alang-alang bagi mode Freeride pada awal game, mereka sepatutnya menyediakan checkpoint di mana anda boleh pergi dan masuk ke mode-mode yang saya sebutkan tadi.
Mode
Career

Dalam mode ini, anda boleh bermain 3 jenis perlumbaan yang berbeza dengan memandu kenderaan yang berbeza iaitu MX, ATV dan UTV. Tetapi, anda perlu menghabiskan beberapa misi dalam perlumbaan MX untuk membuka dua perlumbaan yang lain.
Matlamat dalam mode Career sangat mudah sebenarnya. Anda perlu menjadi penunggang profesional dan raih kemenangan dalam setiap perlumbaan yang anda sertai untuk mendapatkan peminat sebanyak yang mungkin. Saya cuma nak mengingatkan anda bahawa dalam mode ini semuanya perlumbaan dan tiada dialog bercakap dengan NPC atau sebagainya. Jika ada pun, ianya tidak membantu dalam pembentukan karakter pemain.

Apabila setiap perlumbaan tamat, anda akan menerima ganjaran seperti motor, alat ganti dan trek baru. Kadang-kadang, ganjaran akan diberi dalam bentuk lain di mana anda akan mendapat jemputan untuk acara perlumbaan tertentu dengan hadiah menarik seperti wang in-game atau alat ganti. Untuk game racing seperti ini, sudah pasti anda dibenarkan untuk mengulangi perlumbaan untuk menaikkan kedudukan dan mengumpul wang in-game.
Pada pendapat saya, mode career dalam game ini sangat membosankan. Tidak seperti game sukan lain seperti WWE, NBA dan FIFA di mana mereka akan memberikan perjalanan seorang pemain yang akan terkenal pada masa akan datang tetapi apa yang anda dapat dalam mode career game ini hanyalah perlumbaan motocross sepenuhnya dan tiada elemen yang unik.
Exhibition

Untuk mode Exhibition, ia akan terbahagi kepada dua bahagian iaitu Quickplay dan Time Trial.
Dalam mode Quickplay, banyak acara yang berlainan seperti Supercross, National, Rhythm, Trails, Invitational dan Freeride. Namun, tidak banyak perbezaan diantara setiap acara tersebut. Contohnya, Supercross yang menggunakan trek indoor yang mempunyai lebih banyak lompatan dan ramp. Manakala National dan Invitational menggunakan trek outdoor.
Gameplay

Sebagai seorang beginner yang baru mencuba genre motocross seperti saya, ianya agak susah untuk dimainkan kerana anda bukan sahaja mengawal pergerakan motor dengan menekan accelerate dan brake tetapi anda juga perlu memahami cara pergerakan mekanik dan fizik game.
Semasa berlumba dengan menggunakan motocross, anda boleh menggerakkan badan. Dengan mencondongkan badan anda semasa membelok, ia akan mempengaruhi kelajuan di selekoh. Contoh yang lain adalah semasa sebelum dan selepas melompat. Anda perlu memainkan suspension dengan banda anda untuk membuatkan motor berjalan dengan lebih laju. Handling motocross kadang-kadang boleh jadi pelik. Ada masa motor akan terasa lebih berat dan ada masa akan terasa ringan pula.

Kenderaan yang paling saya tidak gemari adalah UTV kerana cara pemanduannya agak pelik. Cuba bayangkan anda sedang memandu kereta tetapi mempunyai jenis handling seperti motor. Tak ke rasa pelik tu. Lagi-lagi semasa mengambil selekoh, mesti asyik terlanggar je pengadang jalan. Walaupun kenderaan ini dipandu pada kelajuan paling rendah, saya dapat rasakan yang tayar UTV sangat licin pada jalan yang tegak.
Berlumba dengan menggunakan UTV dan MX sememangnya sangat mencabar dan menyakitkan hati pada masa yang sama. Anda akan mudah terjatuh apabila menyentuh objek tertentu. Lebih-lebih lagi, semasa mendarat selepas melompat yang memberikan ketidakseimbangan pada motor yang menyebabkan anda mudah jatuh atau sekurang-kurangnya hilang kawalan.

Pada pendapat saya, berlumba dengan menunggang ATV adalah lebih baik dengan pengendalian yang lebih mudah. Hal ini kerana cara pemanduannya seakan sama dengan memandu kereta. Jadi, anda tidak perlu memikirkan tentang fizik, handling dan suspension kerana ianya sudah cukup untuk mengawal kenderaan ini dengan menekan butang “accelerate dan brake”. Ia sememangnya lebih mudah berbanding dengan dua kenderaan lain yang disediakan.
Seperti game NFS, butang Reset telah disediakan untuk digunakan sekiranya anda terjatuh dari motor atau tersalah jalan. Saya boleh katakan yang butang reset tidak begitu responsif kerana ianya ambil masa sangat lama untuk reset. Ia sepatutnya reset dengan serta merta tanpa mengambil masa yang lama kerana setiap saat adalah sangat penting dalam perlumbaan. Jika mengambil masa dengan sangat lama, anda akan rasa sakit hati dan akan ketinggalan dengan pemain lain.
Customization

MX vs ATV Legends menyediakan 3 bahagian pengubahsuaian termasuk Part, Tuning dan Locker. Pada bahagian Part, anda boleh dapatkan pelbagai alat ganti seperti suspension, brakes, tires, wheels, handlebars, seats, grips, exhaust, dan sprockets. Tetapi alat ganti yang anda tukar hanyalah sekadar visual dan bukan meningkatkan prestasi motocross anda.

Untuk meningkatkan prestasi secara mendalam, anda perlu pergi ke bahagian Tuning. Dalam bahagian ini, anda boleh tingkatkan prestasi motocross anda dengan membuat pengubahsuaian pada bahagian engine, clutch, chassis, suspension, traction, and brake.
Dalam masa yang sama, anda juga akan menjumpai peningkatan prestasi dengan mengikut statistik yang diberikan seperti Power, Traction, Suspension, Handling, Brake, dan Stunt. Macam biasalah, setiap peningkatan prestasi akan memberikan kelebihan dan kekurangan. Contohnya, anda membuat peningkatan pada bahagian power tetapi bahagian handling akan dikurangkan.

Walaupun tidak begitu terperinci seperti game racing lain, ia masih memberikan peranan yang penting dalam game racing ini. Saya adalah cuba gunakan tetapan default pada pertengahan mode career tetapi keputusan yang diberikan adalah sangat teruk dan ketinggalan dengan pemain lain. Jadi, dengan menggunakan Tuning, anda boleh gunakannya untuk meningkatkan prestasi yang lebih baik yang seperti anda mahukan.

Bukan setakat motor saja yang boleh diubah suai, karakter pun boleh diubah suai mengikut cita rasa di bahagian Locker. Anda boleh tukar helmet, googles dan set pakaian lengkap karakter. Anda juga dibenarkan untuk menukar jantina, nama dan nombor karakter. Malangnya, anda tidak boleh menukar warna pakaian ataupun rupa bentuk badan karakter yang membuatkan saya tidak tertarik pada bahagian ini.
Multiplayer

Dalam mode Multiplayer, anda diberikan dua pilihan sama ada ingin bermain secara online ataupun offline. Untuk mode online, anda boleh buka menu online dan pilih race online. Pelbagai acara yang disediakan dan salah satunya adalah Quick Match. Terdapat juga mode Squad Compound di mana ia seperti lobi custom yang membolehkan anda mengajak rakan sehingga 16 orang untuk bermain sekali.

Seperkara lagi adalah mode offline di mana anda akan bermain dengan menggunakan ciri-ciri split screen. Maksimum pemain yang boleh bermain adalah 2 orang sahaja. Semasa saya ingin mencuba mode ini, ia memerlukan dua controller dan tidak boleh menggunakan gabungan mouse dan keyboard walaupun ianya versi PC. Sama seperti mode online, ia juga tersedia dengan pelbagai acara.
Prestasi grafik dan audio

Bercakap tentang kualiti grafik, saya amat menyukai persekitarannya yang nampak sangat kemas dan cantik. Tambah pula dengan pelbagai objek dan aset yang muncul dalam kualiti yang tinggi, ianya cukup untuk saya tertarik kepada game ini. Setiap trek dan acara mempunyai persekitaran yang berbeza. Saya boleh katakan yang pencahayaan game ini sangat baik tidak kira sama ada ianya trek outdoor ataupun indoor.
Malangnya model watak tidak begitu baik dari segi grafik. Apatah lagi apabila karakter jatuh dari motor, penampilannya nampak sangat pelik dan kualiti grafiknya jauh lebih teruk berbanding kualiti persekitarannya. Kadang-kadang model karakter dan objek tertentu akan kelihatan kabur kerana mempunyai tekstur yang tinggi dan menjadikan ia lambat untuk di-render.

Semasa saya bermain, saya menjumpai beberapa visual bug di mana terdapat objek hitam yang tidak jelas seperti bayang-bayang muncul di atas trek. yang kedua adalah semasa saya menggunakan butang reset selepas jatuh daripada motor, entah bagaimana karakter tidak muncul dan hanya motor sahaja yang muncul. Jadi, saya menunggang motor tanpa penunggang.

Selain itu, saya cukup gembira dengan bunyi yang dapat dihasilkan. Saya boleh mendengar bunyi enjin, sentuhan antara objek dan sorakan daripada penonton. Pada bahagian audio, saya sarankan untuk anda menurunkan volume lagu kerana ianya sangat kuat secara default sehinggakan anda tidak dapat mendengar bunyi-bunyi lain.
Pendapat saya

MX vs ATV Legends memberikan kesan yang positif kepada saya sebagai beginner kepada perlumbaan motocross. Bagi saya, mode Freeride sangat menarik di mana ia membenarkan anda berkunjung dari satu checkpoint ke checkpoint yang lain sebagai menu utama game dan menjadikan game ini lebih kepada “open world”. Malangnya, tidak semua mode disediakan dan terpaksa menggunakan menu yang membosankan.
Saya rasa banyak lagi yang perlu ditambah baik. Lagi-lagi bahagian fizik yang tidak terlalu dipermudahkan supaya beginner lebih berminat untuk bermain game ini dalam jangka masa yang lama dan jatuh cinta kepada genre seperti ini. Walaupun sudah dimainkan pada tahap kesukaran yang paling rendah, saya rasa ianya masih susah untuk menang kerana gameplay-nya sangat menyakitkan hati.

Walau apa pun, saya tetap akan mengatakan yang game ini telah dihasilkan dengan baik cuma perlu membuat penambah baikkan pada masa akan datang. Kepada yang ingin mencuba game racing lain daripada yang lain, saya memang sarankan MX vs ATV Legends kepada anda. Ia boleh didapatkan di PlayStation 4, PlayStation 5, Xbox One, Xbox Series X|S dan PC melalui Steam.
Untuk mendapatkan lebih banyak review yang terkini mengenai game dan teknologi termasuk The Quarry, sila klik pautan di sini.
Jangan lupa untuk ikuti kami di TikTok!
  @gamersantaimy
The Review

                    MX vs ATV Legends

6
Score

PROS
 Mode Freeride Kualiti grafik persekitaraan yang cantik Pelbagai trek yang boleh dipilih

CONS
 Menu UI yang membosankan Model karakter yang menyedihkan Gameplay yang susah untuk beginner

Review Breakdown

Kepada yang ingin mencuba game racing lain daripada yang lain, saya memang sarankan MX vs ATV Legends kepada anda
0

Tags: MX vs ATV Legends


Info terbaru tentang FINAL FANTASY VII Remake! Tifa, Red XIII, Hojo & lain-lain!

Square Enix baru sahaja mengeluarkan screenshot baru untuk FINAL FANTASY VII REMAKE, yang bakal dikeluarkan pada 10 April 2020. Mari kita bermula dengan dua watak yang peminat FINAL FANTASY VII asal pasti kenal dengan baik.

Red XIII

Dia mempunyai bulu yang merah, kuku yang tajam dan ekor yang berapi- tetapi Red XIII bukanlah binatang yang tiada akal. Sebenarnya, dia sangat bijak dan pandai bercakap seperti seorang manusia. Dalam FINAL FANTASY VII REMAKE, Red XIII ditangkap dan digunakan sebagai subjek ujian oleh saintis Shinra bernama Hojo.
Hojo

Pengarah kepada Shinra’s Research and Development Division, Hojo bukanlah lelaki yang terikat dengan etika atau moral. Sekiranya eksperimennya memerlukan dirinya untuk mengambil nyawa, dia akan melakukan perbuatan ini tanpa raguan. Dalam eksperimen lalu, dia telah melakukan pembedahan khas kepada tentera untuk meningkatkan kekuatan fizikal mereka. Dengan berbuat demikian, beliau berjaya melahirkan unit elit askar Shinra.
Tifa Lockhart

Tifa Lockhart adalah seorang ahli Avalanche, seorang kawan setia dan seorang pemilik kepada bar terbaik di kawasan Sektor 7. Dia juga seorang pahlawan yang kuat yang boleh menewaskan musuh dengan serangan pantas menggunakan tangan dan kaki. Di dalam pertempuran, Tifa adalah pejuang yang cepat berulang kali menekan tombol persegi akan membiarkan dia melakukan combo cepat. Antara abiliti khususnya:

Whirling Uppercut
Omnistrike
Rise and Fall

Kemahiran Pertempuran Tifa

Dalam Final Fantasy VII Remake, menyerang musuh akan menambah bar ATB anda, dimana setiap kali ia penuh, anda boleh melaksanakan kemahiran istimewa. Sebelum ini kita dapat melihat kemahiran Cloud dan Barret. Apa kata kali ini kita lihat pula kemahiran Tifa! Tifa True Strike akan menyerang terus musuh yang berada di hadapannya. Dia boleh menewaskan mereka dengan tendangan yang padu!

Summons

1 of  3

-
+

Memperkenalkan Summons yang merupakan sejenis abiliti yang berkuasa. Padan kan salah satu summons yang comel ini untuk menyeru mereka di dalam pertempuran! Jom lihat Summons yang comel ni;

Yang ini adalah Chocobo Chick! Kami tahu apa yang anda fikirkan “ Comelllnyaa! Rambut macam Goku!” Bagaimana pula si comel ni boleh menjadi bahaya? Jangan terpedaya dengan kecomelanya, Chocobo Chick agak kuat dan akan menyerang pihak lawan dengan kuasa yang kuat. Ia tersedia dalam pre-order untuk kesemua edisi Final Fantasy VII Remake!

Seterusnya adalah Carbuncle yang merupakan makhluk misteri bersama batu delima di dahinya. Ia memberi kuasa kepada temanya menggunakan silauan batu delima tersebut. Ianya tersedia dalam Digital Deluxe Edition.

Beralih pula kepada Cactuar yang merupakan ikon di siri Final Fantasy. Dalam Final Fantasy VII Remake, summon ini tersangatlah kuat dengan serangan jarumnya. Tetapi dalam kekuatanya masih terserlah mukanya yang membingungkan. Anda boleh mendapatkan Cactuar dalam pre-order Deluxe Edition, Digital Deluxe Edition dan 1st Class Edition dalam permainan.
 Muat turun di sini!

Final Fantasy 7 RemakeDeveloper: Square EnixRelease Date: 2020-04-10PlayStation 4
Ambil perjalanan kembali ke 1997 tetapi kali ini berbeza dengan semua peningkatan baru dan menakjubkan dari versi REMAKE!

Jangan lupa untuk ikuti kami di TikTok!
  @gamersantaimy
Tags: CactuarCarbuncleChocobo Chickfinal fantasy vii remakeHojored xiiisquare enixTifa Lockhart


Indah khabar dari rupa? Ini lah antara Mobile Gameplay yang lain rupa dari iklan mereka!

Seperti yang kita tahu, ada beberapa permainan yang kita main, atau ketika kita buka Youtube, baru nak main game je kat telefon tu mulalah ada iklan game terbaru~dapatkan diplaystore~ di sana sini. Yang menarik ramai mata, apabila iklan-iklan ini menggunakan taktik mereka dengan video yang menarik seperti anda boleh menukar gambar watak yang sangat cantik, atau gameplay berbeza dari yang asal, atau menjadi Bos gengster dan banyak lagi lah!

Okay lah, bukan nak kata salah pun iklan-iklan itu semua, biasalah teknik pemaju menggunakan konsep seperti ini untuk mendapat manfaat dengan cepat. Tapi yang buat sakit hati, bila orang tertarik dengan iklan-iklan tersebut, kesemuanya hanya indah khabar dari rupa. Dah muat turun, gameplay kebanyakkan nya tidak memuaskan hati lansung. Tetapi ada juga yang jalan pemainan agak menarik, cuma kualiti tidak seperti yang dijangkakan.

Jadi agak anda semua dah tahu tak permainan mana yang dimaksudkan itu? Okaylah, ini adalah beberapa permainan yang akan kami kongsikan sedikit harini agar lepas ini anda tidak lah senang-senang terpengaruh dengan iklan-iklan permainan yang mengaburi mata ni lagi okay!
Game of Sultans

Sumber Video: Orange9098
Ha yang ni selalu nampak iklanya kan? Yang agak aneh, di mana semua gundik Sultan menjadi hamil tiba-tiba dan poof adalah baby! Okay kita lihat sendiri ciri-ciri yang ada;
Ciri-ciri utama:
– Menjadi Sultan – Pengalaman empayar dengan arahan anda!
– Kumpulkan harem anda – Ratu yang cantik dan berpengaruh!
– Merekrut panglima perang – Membina sebuah dewan syaitan ahli sejarah!
– Meningkatkan keluarga – Membesarkan anak dengan penuh kasih sayang
– Sertai PvP – Hantarkan tentera anda dan berperang dengan pemain lain di seluruh dunia!
– Bergabung – Buat kawan dan musuh, ikut perjuangan yang terbaik!
– Kopi Turki – Minum, sembang, kemudian dengarkan sebagai penilik nasib mencadangkan setiap cawan!
Okay kita beralih dengan gameplaynya.

Sumber: i3Stars
Emperor and Beauties
Dan sebuah lagi permainan yang sama konsepnya seperti Game of Sultan, dan watak-wataknya lebih seksi dan menarik ialah Emperor and Beauties. Sembang pasal ciri-ciri semua hampir sama dengan Game of Sultan. Tetatpi dengan menggunakan watak-watak wanita yang menggoda, jangan tanya kenapa ramai yang tergoda memuat turunya.

Sumber: SehatDanKuat
Mafia City
Yang mana pemain yang sukakan permainan ala-ala GTA mesti macam tergoda dengan iklan permainan ini. Sebab kesemua iklanya walaupun nampak mudah tapi plotnya menarik ramai mata untuk memuat turunnya. Anda akan lihat dalam iklan, peluang anda menjadi Mafia dari level 1 hingga lah 100! Memang menarik, dan jom lihat iklan nya disini;

Sumber: Avveroes
Apa kata kita lihat gameplaynya pula;

Sumber: DroidGameplaysTV
Yang sebenarnya permainan ini menyajikan permainan seperti Pangkalan Bangunan dan Pengurusan, di mana anda akan membina kemudahan mafia dan melatih orang untuk menjadi gangster yang boleh dipercayai. Seronok juga sebernarnya, tetapi permainan menjadi senang sikit lah dari yang diharapkan.
Lords Mobile
Sebenarnya ada beberapa iklan permainan ala-ala Lords Mobile serbegini. Tetapi tidak lah teruk mana dan permainanya ternyata masih menyeronokkan. Menggunakan konsep ala-ala Clash of Clans dan Rise of Kingdom, iklan nya hanya mengfokuskan lebih dekat dari permainan asal, dan orang menggap sebelum memuat turunya lebih kepada konsep open world. Okay jom lihat perbezaan iklan dan gameplaynya disini;

Sumber: i3Stars
Banyak lagi sebenarnya iklan-iklan serbegini kalau anda perasan. Tetapi tidak salah pun kalau ada peminat yang suka memainkanya. Lain orang lain cita rasa betul tak? Tidak salah pun untuk mencuba, seperti Lords Mobile, walaupun iklanya agak lain, tetapi permainanya masih menarik. Pakcik GardenScape pun selalu sangat muncul betul tak? Tetapi ramai yang meminatinya kan? Lepas stress main permainan macam ni lepas kalah COD Mobile dengan PUBG Mobile apa ada hal!
Okay untuk kesemua permainan ini, anda boleh terus je ke Google Play Store untuk memuat turunnya okay!
Jangan lupa untuk ikuti kami di TikTok!
  @gamersantaimy
Tags: Emperor and BeautiesGame AdsGame of SultansIklan permainanLords MobileMafia Citymobile game


Kapal Angkasa mendarat! Unboxing edisi terhad MSI GE66 Raider Dragonshield terbaru!

Selamat datang ke GE66 Raider Dragonshield. Terlibat dalam prestasi luar biasa dengan teknologi canggih. Bersenjata dengan pemproses Intel Core i9 Gen ke-10 terkini dan grafik NVIDIA GeForce RTX 2080 SUPER. Reka bentuk sci-fi dengan pencahayaan aurora panoramik memberikan anda persediaan permainan RGB yang terbaik. Dragonshield Limited Edition sememangnya laptop gaming yang serba lengkap dan kami telah Unboxing nya!!

Berterima kasih kepada Brightstar Computer Sdn Bhd yang menghubungkan kami dengan Kapal Angkasa yang hebat ini! Laptop gaming yang berinspirasikan Star Wars: The Prequel Trilogy, Rogue One: A Star Wars Story, Iron Man, Captain America: Civil War, Transformers dan Bumblebee, dihasilkan oleh artis konsep Colie Wertz dengan koborasi MSI. Sampai sahaja laptop GE66 Raider Dragonshield ini, tergamam kami melihat keunikkan reka bentuknya!

“Semasa merancang bahagian luar GE66 Raider Dragonshield, saya mendapat inspirasi dari bahagian dalamnya – ringan, mudah alih dan kuat, seperti senjata yang penuh kelajuan,”
-VFX dan konsep artis, Colie Wertz.
“Panel yang terukir dan ketepatan kemasannya berfungsi sebagai perisai elegan yang memeluk mesin laptop sambil melindunginya semasa pengembaraan.”
-MSI

Menambah reka bentuknya yang unik, laptop gaming edisi terhad ini menampilkan cahaya mystic dengan pencahayaan aurora panoramik yang meluas ke seluruh bahagian depan casis dan 16.8 juta warna untuk para pemain mempamerkan tema permainan RGB utama mereka. MSI True Color Technology juga memberikan mod yang sempurna untuk pelbagai kes penggunaan, termasuk menonton filem, melayari web, permainan dan penggunaan lanjutan dengan anti-blue light mode.

Untuk pengalaman permainan yang mengasyikkan, GE66 Raider Dragonshield memberi audio resolusi tinggi, bunyi sekeliling 3D dan pembesar suara baru Duo Wave MSI, memberikan suara yang lebih hebat dan tepat. Ciri tambahan termasuk Cooler Boost 5 dengan kipas yang lebih besar dan paip haba yang lebih luas untuk memastikan prestasi maksimum semasa permainan melampau. Kamera web 1080p yang ditingkatkan untuk streaming yang lancar dan WiFi 6 untuk permainan wireless yang lebih pantas.

Bukan sahaja Laptop GE66 Raider di dalam kotak ini, terdapat juga Kapal Angkasa, Mouse, Art Book dan Mouse Pad!
Kapal Angkasa sebenar telah mendarat!

Bukan hanya perawatan permukaan estetik, ciptaan Colie selalu memperlihatkan penampilan miniatur teknologi masa depan yang menakjubkan, dikaitkan dengan pembinaan, mekanik dan tekniknya yang cerdas. “Saya membayangkan Dragonshield menjadi nadi reka bentuk mesin. Dengan berbuat demikian, saya membayangkan perisai itu terpampang di bahagian belakang kapal bersayap. Colie berkata. Casisnya berperisai sebagian dengan panel logam terukir, yang menyerupai bahagian kapal angkasa, yang memanjang dari penutup ke bawah.”

1 of  6

-
+

Kami sememangnya kagum dengan “Spaceship MSI GE66” ini, boleh lihat disekelilingnya, reka bentuknya seperti yang nyata walau bersaiz kecil, logo MSI dan GE66 terpampang di bahagian sayap belakangnya. Sememangnya, kami teringin sangat nak Spaceship ini duduk terus di rak hiasan kami!
Tetikus dengan reka bentuk yang sangat unik!
Makin hari makin gempak tengok mouse gaming kan, dengan mengikuti edisi istimewa dan terhad GE66 Raider ini, mouse gaming ini turut mengikuti reka bentuknya. Bahagian atas mempunyai rekaan lubang-lubang seperi sarang lebah, saiz yang sangat selesa mengikut pengangan telapak tangan, memang sesuai sangat pula dengan warna oren hitamnya!

Terdapat Art book Blueprint Colie Wertz!

1 of  5

-
+

Anda nak tahu lebih lanjut dengan Spacship GE66 ini? Terdapat Blueprint yang disediakan oleh Colie Wertz menampilkan ciri-ciri kapal angkasa ini! Ya ada bahagian depan yang rupanya “Duo-Wave Torpedo Launcher” dan ada juga senjata yang diberi nama “Mystic Light- 16.8 Laser Canons”. Anda boleh lihat gambar dibawah;
Juga Mouse Pad tersedia untuk keselesaan penggunaan anda!

Memberi gambaran GE66 Raider Dragonshield spaceship untuk anda! Besar puas hati, memang mousepad ini tersedia untuk anda!
Jadi keseluruhan yang terdapat dalam pek edisi terhad ini adalah:

GE66 Raider 10SFS (RTX2070 SUPER, GDDR6 8GB) Dragonshield Edition

15.6″ FHD (1920*1080), 240Hz Thin Bezel, close to 100%sRGB
Comet lake i9-10980HK+HM470
RTX2070 SUPER, GDDR6 8GB
Per key RGB steelseries KB
DDR IV 16GB*2 (3200MHz)
1TB NVMe PCIe Gen3x4 SSD
Killer Wi-Fi 6 AX1650i (2*2 ax) + BT5.1
4 cell , 99.9Whr
Windows 10 Home Advanced
2 Year Warranty Term for Gaming

 GE Dragonshield Edition pack- Colie (mouse, mousepad, Spaceship)

Lebih menarik, laptop GE66 Raider Dragonshield ini terlalu terhad kerana hanya terdapat 3000 unit di seluruh negara dan hanya terdapat 10 Unit sahaja tersedia di Malaysia! Jadi, jika anda tidak mahu melepaskan pek edisi terhad GE66 Raider Dragonshield ini, ianya berharga RM13,499.00 dan boleh dapatkannya melalui laman web rasmi MSI atau Pre-order di Shopee MSI. Terima kasih sekali lagi Brightstar Computer Sdn Bhd bagi kami unboxing laptop gempak ni!
Jangan lupa untuk ikuti kami di TikTok!
  @gamersantaimy
Tags: Colie Wertz X MSIGE66 Raider DragonshieldGE66 Raider Dragonshield UnboxingMSI


Dr Disrespect diban terus dari Twitch?! Tetapi masih tidak tahu sebabnya!!!

Baru sahaja berlaku tidak sampai sehari, streamer terkenal Guy “Dr Disrespect” Beahm telah mengongsikan kenyataan mengenai isu dirinya telah diban terus dari Twitch yang merupakan saluran streaming terkenal. Dr Disrespect nampaknya betul-betul “tidak direspect” oleh Twitch lansung apabila diban tanpa sebarang kenyataan rasmi. Dia telah mengongsikan di Twitternya mendedahkan platform penstriman tersebut masih belum memberitahunya mengapa dia dilarang membuat kandungan di platform tersebut. Tweet kepada pengikutnya – yang disebutnya sebagai “Champions Club,” dalam tweet, Beahm mendedahkan dia tidak menyedari alasan dia diban.

Champions Club,

Twitch has not notified me on the specific reason behind their decision… Firm handshakes to all for the support during this difficult time.
-Dr Disrespect
— Dr Disrespect (@drdisrespect) June 28, 2020

“Champions Club, Twitch belum memberitahu saya mengenai alasan khusus di sebalik keputusan mereka … Terima kasih pada sokongan selama masa sukar ini. – Dr Disrespect
Kenyataan Dr Disrespect muncul beberapa jam selepas isterinya mengeluarkan kenyataan yang serupa di profil Instagramnya pada Sabtu pagi.

DrDisrespect's wife has shared a message on Instagram. (Image posted in Docs Discord, shared by one of his mods). pic.twitter.com/YAq9VWXFua
— Zach Bussey (@zachbussey) June 27, 2020

“Segala curahan cinta, sokongan, kekuatan dan kebaikan dari arena benar-benar luar biasa, Anda semua telah membuat hati saya penuh dan saya tidak tahu bagaimana nak ucapkan terima kasih. Tidak ada yang lebih baik di luar sana daripada CC. Anda semua luar biasa!
Sejak berita mengenai ban itu pertama kali tersebar pada hari Jumaat petang, penyebab ban masih belum dinyatakan. Twitch hanya mengeluarkan pernyataan pendek sebagai penjelasan, dengan menyebut streamer tersebut gagal mematuhi Garis Panduan Komuniti syarikat.

“Seperti proses kami, kami mengambil tindakan yang tepat ketika kami memiliki bukti bahwa streamer telah bertindak melanggar Pedoman Komuniti atau Syarat Layanan kami,” kata Twitch. “Ini berlaku untuk semua streamer tanpa mengira status atau keunggulan dalam masyarakat.”
Dr Disrespect pernah diban untuk sementara waktu dari Twitch pada musim panas lalu setelah melakukan live stream dari tandas di acara E3. Mungkin dalam masa terdekat kita akan tahu kenapa dia diban terus oleh Twitch dan semestinya semua yang maklumat yang dikumpulkan adalah fakta lengkap kenapa dia perlu diban. Mungkin ada sebab juga kenapa alasan diban terus ini masih perlu dirahsiakan. Satu-satunya fakta yang ada sekarang ialah Dr Disrespect telah hilang dari Twitch; Twitch dan Beahm tidak menyatakan mengapa sebabnya dan ramai peminat yang ingin ketahui mengenainya.
Sumber: Gamesradar
Jangan lupa untuk ikuti kami di TikTok!
  @gamersantaimy
Tags: Champions Clubdr disrespectDr Disrespect banTwitchTwitch Ban


Sebuah anime di Indonesia menjadi viral kerana terlalu “censored”!

Penapisan dan anime memang tidak boleh dipisahkan, itu kita semua tahu. Tetapi baru-baru ini, negara jiran kita Indonesia menjadi viral selepas sebuah video dimuat naik ke internet yang menunjukkan beberapa suntingan penapisan lucu bagi anime Anima Yell yang dianggap terlalu “censored“.

Kalau anda tonton video di bawah, mungkin ramai yang setuju adegan itu tidaklah keterlaluan sangat dan hanya menunjukkan watak-watak sedang bermandi-manda di pantai. Agak “innocent” lah orang kata. Malangnya, lembaga penapisan Indonesia mungkin tidak setuju dan syarikat televisyen tersebut terpaksa membuat banyak perubahan besar seperti mengubah pandangan kamera dan menghitamkan skrin selama beberapa saat supaya dapat disiarkan dengan selamat di Indonesia.

Pengguna [email protected] memuat naik video perbandingan viral antara anime Anima Yell ori yang ditayangkan di Jepun dan versi “censored” edit yang ditayangkan di Indonesia. Berikut adalah videonya:

Jangan lupa pula tentang kes viral Malaysia pula! Manga Attack on Titan secara tiba-tiba menjadi viral kerana isu “censored” yang unik pada 3 Februari 2021. Pengguna Twitter bernama @WallyyTheGreat memuat naik foto manga Attack on Titan versi Malaysia yang menunjukkan adegan Attack Titan melawan Warhammer Titan. Yang peliknya dalam gambar itu ialah kedua-dua Titan tersebut memakai seluar dalam!

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Menurut pengguna Twitter –syizel–, versi yang ditapis ini berasal dari majalah Kreko, manakala yang tidak ditapis adalah versi bahasa Inggeris daripada Kodansha. Mungkin ramai pembaca manga baru di Malaysia yang tidak kenal Kreko tetapi ia adalah majalah yang memaparkan terjemahan komik bahasa Jepun ke dalam bahasa Melayu.

The Attack on Titan manga in Malaysia is very different….. There the titans wear a pair of underwears because of the censorship laws there💀 pic.twitter.com/1VTlHA3A0Y— wally⚡ (@WallyyTheGreat) February 2, 2021

Baru semalam pun saya telah melaporkan tentang Dragon Ball Super yang kini diharamkan di Argentina. Menurut pernyataan rasmi, Jabatan Pertahanan Awam telah menerima aduan oleh Kementerian Wanita, Politik Jantina, dan Kepelbagaian Seks. Aduan ini mengandungi respon beberapa konstituen terhadap salah satu episod Dragon Ball Super di mana para eksekutif secara rasmi menuduh Master Roshi terlibat dalam penderaan seksual. Akibatnya, Dragon Ball Super terpaksa diharamkan di Argentina oleh Cartoon Network dan Warner Media berikutan aduan tersebut.

They just banned Dragon Ball in Argentina because Master Roshi is sexistWhat— Sudaca Desconocido (@FanHispanic) August 31, 2021

Macam-macam hal kan? Apa pendapat anda?
Untuk segala liputan kami tentang anime termasuk animasi, manga, fakta trivia dan lain-lain, sila tekan pautan ini.
Sumber – Reddit
Jangan lupa untuk ikuti kami di TikTok!
  @gamersantaimy
Tags: animecensoredIndonesiapenapisanviral


The Callisto Protocol mendapat treler menggerikan dan perincian cerita baru

Sesuai dengan kata-katanya, Striking Distance Studios melancarkan versi pengumuman treler pengumuman The Callisto Protocol hari ini, dan jika pemikiran dalam treler Baldur’s Gate 3 itu terlalu nampak kejam untuk anda, anda mungkin perlu lupakannya sementara kerana The Callisto Protocol lebih kejam.

Untuk membantu menghilangkan getaran itu, berikut adalah beberapa perincian cerita baru yang dikongsi oleh ketua pegawai pembangunan Steve Papoutsis dalam Discord rasmi permainan sebagai sebahagian daripada perbincangan komuniti selepas treler.

“Ideanya ialah pemain mesti melarikan diri dari Black Iron Prison dan membongkar rahsia gelap United Jupiter Company,” kata Papoutsis. “Permainan ini berlangsung pada bulan mati Jupiter, Callisto, dan salah satu perkara yang menarik adalah ia sebenarnya adalah bulan yang terbuat dari ais dan air. Kami merasakan bahawa ia boleh menjadi tempat yang menarik, dan mungkin di masa depan yang merupakan tempat peradaban dapat dimasuki jika kita memerlukan air. “

Pemimpin studio Glen Schofield menambah sedikit lagi pada pengaturan permainan. “Sebagai permulaan, penjara adalah tempat yang sangat menakutkan, dan penjara di bulan mati Jupiter sangat menakutkan – tidak dapat memikirkan sesuatu yang lebih sepi dan terpencil daripada itu … dari perspektif bercerita, sangat tidak menyenangkan untuk menjadi tahanan tanpa apa-apa kecuali pakaian di belakang anda, dan begitulah cara anda memulakan permainan. “
Kisah asal –

Striking Distance Studios mengumumkan permainan sulungnya The Callisto Protocol di The Game Awards minggu lalu dan ia kelihatan menyeramkan.
Callisto Protocol adalah permainan pertama dari Striking Distance Studios, sebuah pasukan baru yang terbuat dari veteran industri di belakang permainan seperti Dead Space dan Call of Duty, termasuk pengasas dan CEO studio Glen Schofield, dan Ketua Pegawai Pembangunan Steve Papoutsis.

Schofield menyalurkan Hideo Kojima dalam komen tentang membuat “salah satu permainan paling menakutkan sepanjang masa,” dan mengesahkan bahawa The Callisto Protocol akan mendapat pengungkapan lebih mendalam tahun depan. Pada masa ini dijadualkan dilancarkan di PC dan konsol pada tahun 2022 dan ikuti laman web rasmi untuk lebih informasi.
 Lihat di sini

The Callisto ProtocolPublisher: KRAFTONDeveloper: Striking Distance StudiosRelease Date TBCMicrosoft Windows, PlayStation 5, Xbox Series X|S
Callisto Protocol adalah permainan seram survival orang ketiga yang akan dijadualkan untuk dilancarkan pada tahun 2022. Permainan ini sedang dikembangkan oleh studio Striking Distance, yang diasaskan oleh Glen Schofield, yang sebelumnya telah bersama-sama membuat siri Dead Space.

Jangan lupa untuk ikuti kami di TikTok!
  @gamersantaimy
Tags: Striking Distance StudiosThe Callisto Protocol


NeverAfter melancarkan acara pra-daftar berserta banyak hadiah lumayan!

NetEase Games akan melancarkan satu game baharu, NeverAfter pada 14 Jun ini di seluruh Asia Tenggara termasuk Malaysia. Berikutan tarikh pelancaran yang semakin dekat, NetEase mengadakan acara pra-daftar yang akan memberikan pemain item istimewa dan eksklusif. Walaupun begitu, pemain yang menginginkan item tersebut, mestilah pra-daftar game ini melalui Google Play ataupun App Store.

NeverAfter ialah game MMORPG yang berlatarkan dunia dongeng. Dalam game ini, banyak watak yang korang akan kenal seperti Snow White. Cuma ia akan ditambah sedikit keunikkan. Dalam dunia ini, watak-watak seperti Snow White menjadi wira yang akan melawan Wicked Queen.

Yang lebih menarik mengenai game ini, pemain boleh menggabungkan tenaga tidak kisah sama ada dia jahat ataupun baik. Dengan adanya elemen sosial yang baik, game ini membenarkan korang berinteraksi dengan pemain lain.

 Dengan pelancaran NeverAfter yang hampir tiba, mereka akan meraikannya dengan acara pra-daftar khas iaitu “Assemble! The Fairy Tale Adventure Team” bermula 20 Mei hingga 13 Jun. Acara ini juga akan melibatkan pemain yang bekerjasama dengan lima rakan sebagai ganjaran dalam game. Untuk melibatkan diri dalam acara ini, korang perlu mendaftarkan diri di halaman web NeverAfter Adventure.
Setelah tempoh pra-daftar tamat, anda boleh memilih salah satu daripada enam watak dongeng klasik sebagai kad utama. Setiap daripada satu merupakan versi watak yang lebih gelap daripada yang biasa dilihat. Hal ini kerana, setiap watak tersebut menggunakan ilmu hitam semasa bertarung di medan perang.
Selepas memilih watak, korang boleh ajak kawan untuk membentuk pasukan yang akan berjuang bersama di medan perang nanti. Pemain yang melengkapkan acara ini akan menerima skin “Dream Weaver” dan sepuluh pemain bertuah akan menerima $100 Amazon Gift Card.

Selain itu, NeverAfter juga mengadakan kempen pra-daftar yang berasingan di mana ganjaran istimewa akan diberikan, berdasarkan bilangan jumlah pemain yang mendaftar. Buat masa sekarang, seramai 300,000 pemain yang telah pra-daftar untuk bermain NeverAfter dan jika jumlah pemain mencapai 1,000,000, maka semua orang akan menerima skin “Shining Star” bersama dengan 5000 Silver.
Kalau korang nak hadiah yang lebih lumayan, korang boleh pergi ke halaman web rasmi untuk mendapatkan peluang untuk memenangi iPhone 13 Pro Max.
Jadi, apa tunggu lagi geng? Takkan nak tengok orang lain menang iPhone 13 Pro Max tu. Pergi pra-daftar di halaman web rasmi NerverAfter sekarang! Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi dari kami.
Jangan lupa untuk ikuti kami di TikTok!
  @gamersantaimy


Perayaan Ulang Tahun ke-3 Kini Bermula di Black Desert SEA

Pearl Abyss hari ini mengumumkan bahawa Black Desert SEA menyambut ulang tahun ke-3 perkhidmatannya pada 17 Januari. Untuk memperingati ulang tahun itu, pelbagai acara dalam permainan yang menarik akan diadakan sepanjang minggu untuk menawarkan hadiah eksklusif.

Pertama sekali, sehingga 27 Januari, Adventurers yang masuk ke Black Desert SEA akan mendapat Kek Ulang Tahun ke-3 yang akan memberi mereka pelbagai pilihan. Item seperti Fine Accessory Box III dan Advice of Valks juga akan diberikan untuk log masuk, serta 10 Cron Stones bergantung pada waktu bermain. Selain itu, Pengembara dapat menerima lebih banyak Cron Stones dan barang-barang lain dengan menyelesaikan pencarian acara.

Akses Kekal juga tersedia untuk Adventurers baru dan mereka yang bermain menggunakan Guest Pass Coupon. Adventurers dikehendaki mencapai sekurang-kurangnya tahap 50 dengan watak apa pun dalam Family mereka. Selain itu, acara log masuk khas akan berlangsung sehingga 10 Februari. Adventurers dapat memperoleh pelbagai barang dari Secret Book of Old Moon  hingga Value Package untuk log masuk setiap hari.

Sambil menikmati pelbagai acara ulang tahun khas, Pengembara juga dapat mengetahui kemas kini Grand Prix Old Moon. Dihoskan oleh Stonetail Horse Club, kandungan lumba kuda ini kini mengalu-alukan 5 hingga 10 Adventurers untuk bersaing satu sama lain di lumba lumba. Sesiapa sahaja yang mempunyai Race Horses baru boleh menyertai perlumbaan kuda, dan pemenang akan mendapat hadiah eksklusif.
Acara khas akan diadakan sehingga 27 Januari untuk meraikan kemas kini Grand Prix. Adventurers yang menyelesaikan pencarian Black Spirit khas boleh menuntut ganjaran berharga yang akan membantu mereka memenangi perlumbaan. Ganjaran khas itu merangkumi Rare Course Training Box, pelbagai Race Horses, dan Contribution EXP.

Dapatkan maklumat lebih lanjut mengenai Black Desert SEA di laman web rasmi di sea.playblackdesert.com.
 Muat turun di sini

Black Desert SEADeveloper: Pearl AbyssRelease Date: 2014-12-01Microsoft Windows, PlayStation 4, Xbox One
20 juta pengguna, Black Desert - Aksi dan pengembaraan yang menggegarkan jantung menanti, dalam dunia terbuka MMORPG.

Jangan lupa untuk ikuti kami di TikTok!
  @gamersantaimy
Tags: Black Desert SEApearl abyss


Review Days Gone (PC): Satu lagi game eksklusif PlayStation yang mantap di PC!

Selepas dua tahun eksklusif di PlayStation, Days Gone akhirnya membuat debut pertama di pelantar PC. Permainan ini mendapat respon bercampur semasa pelancaran tetapi kami di Gamer Santai agak kagum dengan permainan sehingga memberikannya 7.8/10! Sekarang yang tinggal hanya satu soalan.. Bagaimanakah prestasinya di PC?

Dalam ulasan untuk versi PS4, kami menyatakan bahawa Days Gone bukanlah permainan yang berinovasi tetapi sebaliknya menggilap idea zombie yang diperkenalkan sepanjang dekad ini. Namun, dalam dua tahun selepas pelancarannya, kami telah melihat beberapa permainan zombie hebat seperti Last of Us Part II dan Resident Evil Village yang pasti membuat ramai keliru untuk memilih mana satu. Tanpa melengahkan masa lagi, jom kita selami review Days Gone (PC) ini!
Spesifikasi PC

Harap maklum. Kami mencuba Days Gone di Razer Blade 15 Advanced (2021) dan berikut adalah spesifikasi peranti supaya anda tahu kita mencuba permainan di tetapan maksimum:

Intel® Core™ i7-10875H 8 Core 10th Gen (2.3GHz / 5.1GHz)
NVIDIA® GeForce RTX 3080 Laptop GPU 8GB GDDR6 VRAM
1TB SSD (M.2 NVMe PCIe 3.0 x4) + Open M.2 PCIe 3.0 x4 slot
Dual-channel 32GB DDR4-2933MHz (16GB x 2)

Persembahan

Bagi saya, aspek paling lemah dalam Days Gone adalah rentak jalan cerita. Ini hanyalah pendapat sendiri tetapi ia terasa sedikit kekurangan jika dibandingkan dengan permainan zombie lain. Semasa kali pertama mencuba di PS4, ia bukan satu isu yang besar, tetapi selepas mencuba permainan sekali lagi di PC, ini menjadi masalah yang agak menjengkelkan. Beberapa jam pertama dalam permainan tidak begitu menghiburkan, dan rentak jalan cerita utama agak perlahan jadi kemungkinan besar ada banyak pemain yang akan mula bosan sebelum sampai ke bahagian cerita yang menarik.

Seperti saya kata di atas, bukan jalan cerita yang menjadi masalah kepada Days Gone, tetapi RENTAK-nya. Kisah utama di mana Deacon berusaha mencari isterinya dan menyelamatkan rakannya sebenarnya sudah cukup menarik. Cuma terlalu untuk kita sampai ke bahagian menarik itu. Tambahan pula, misi sampingan yang “generic” dan persekitaran dunia yang tidak mempunyai interaksi kukuh pun tidak membantu keadaan semasa. Bagi mereka yang mengharapkan “content” baru, adaptasi Days Gone di PC datang tanpa apa-apa perubahan struktur misi dan kandungan tambahan. Perubahan yang hanya dilakukan pada grafik dan prestasi sahaja.
Prestasi

Seperti yang anda sangka, Days Gone berjalan jauh lebih baik di PC daripada di PS4. “Load time” yang lebih cepat berkat SSD dan peningkatan “frame rate” adalah penambahan yang sangat dialu-alukan. Walaupun di PS4 Pro, permainan kadang-kadang terasa lembab, tetapi prestasinya jauh berbeza di PC.

Malangnya, Days Gone PC tidak ada sokongan DLSS. Walau apapun, laptop “tester” kami berjaya mencapai sekitar 150+ fps pada resolusi 1080p. Permainan ini mempunyai keperluan sistem yang sederhana, dan kita tidak perlu GPU RTX 30-series yang paling “latest” untuk membuat permainan berfungsi dengan lancar. Selain itu, terdapat juga tetapan Field of View baru, yang menjadikan permainan lebih selesa untuk dimainkan di resolusi “ultrawide“.

Pilihan grafik semasa akan menjalankan permainan pada gamut standard, dan nampaknya kita tidak ada pilihan untuk memilih option Anti-Aliasing. Masalah ini sebenarnya boleh diatasi dengan memilih NVIDIA Profile Inspector (sama juga untuk AMD). Namun, ia lebih baik jika fungsi itu ada di dalam menu permainan. Disamping itu, HDR berfungsi dengan baik di PC, tetapi perkara sama seperti di atas harus dilakukan untuk mengaktifkan pilihan.
Pendapat

Berkat peningkatan teknikal di perkakasan, Days Gone ternyata lebih baik berbanding versi sebelumnya di PC. Walaupun saya jumpa beberapa masalah, tetapi load time yang lebih cepat dan frame rate yang lebih tinggi sedikit sebanyak membantu saya menikmati permainan dengan lebih lancar dan selesa.
Untuk sesiapa sahaja yang menginginkan pengembaraan “open-world” di dunia pasca-apokaliptik, dengan tumpuan yang besar pada jalan cerita, Days Gone adalah pilihan yang bagus. Jalan ceritanya tidak beberapa “seronok” pada awal permainan dan ini mungkin akan membosankan beberapa pemain, tetapi bagi mereka yang berjaya tahan, kamu akan menemui kisah yang menarik dan sesuatu yang lain daripada lain untuk genre seram.
Itu sahaja untuk review Days Gone (PC) ini! Anda juga boleh baca ulasan penuh kami bagi versi PS4 di sini. Untuk segala liputan kami tentang Days Gone, sila tekan pautan ini.
Gameplay video

 Muat turun di sini

Days GoneRelease Date: 2019-04-26PlayStation 4
Days Gone adalah permainan video seram kelangsungan hidup aksi-aksi 2019 yang dikembangkan oleh Bend Studio dan diterbitkan oleh Sony Interactive Entertainment untuk PlayStation 4.

Jangan lupa untuk ikuti kami di TikTok!
  @gamersantaimy
Tags: days goneHorrorPCPS4reviewsteamulasanzombie


BRAWLOUT Deluxe Edition versi PlayStation 4 akan dikeluarkan di Asia Tenggara pada 26 MAC 2020!

SCRYsoft telah bekerjasama dengan Angry Mob Games untuk membawa Brawlout Deluxe Edition kepada rantau Asia Tenggara melalui pelantar PlayStation 4! Dalam bentuk format fizikal dan digital, edisi Deluxe ini dijangka akan dilancarkan pada 26 March 2020 dan merangkumi kesemua DLC yang pernah dikeluarkan pada masa lalu. Berikut adalah trailer:

Brawlout ialah permainan video yang sesuai bermain bersama kawan-kawan, tidak kira offline atau online dan boleh menyokong hingga 4 pemain sekaligus. Ia menggabungkan mekanik-mekanik pertempuran dan ciri-ciri permainan pertempuran tradisional menjadi sebuah battle royale yang bergaya, menarik, dan lancar. Selain itu, Brawlout mempunyai banyak mode permainan. Pemain dan rakan-rakan boleh bersaing dalam Timed Battle, Stock Battle, atau Team Battle.

Untuk menjaga keseimbangan antara permainan kompetitif yang semakin berkembang dan teras utama permainan video ini, Brawlout ingin memenuhi hasrat para pemain veteran, pemain kasual dan pemain baru bagi menandakan kemunculan mereka.

Rage Meter akan diisi selepas pemain melakukan serangan atau menerima kecederaan. Jika penuh, pemain boleh memecahkan pertahanan musuh dengan menggunakan Rage Burst atau Rage Mode. Rage Burst akan menolak musuh ke belakang, sambil memecahkan kombo mereka tetapi ia akan menelan separuh daripada Rage Meter pemain. Apabila Rage Mode diaktifkan, ia akan meningkatkan kesan “knockback” milik pemain manakala kesan “knockback” oleh musuh akan dikurangkan.

18 pahlawan unik dan tetamu crossover daripada pemainan video indie popular juga disediakan. Daripada pahlawan ala-ala pengusti hingga ke watak yang suka menyerang hendap, pemain boleh memilih karakter yang menepati gaya permainan mereka. Setiap watak datang dengan variasi mereka sendiri yang memberi mereka statistik berbeza, abiliti baru atau pakaian eksklusif.

Antara DLC yang termasuk dalam Deluxe Edition ialah:

Skin eksklusif: Biker Olaf
Gear eksklusif: Snorkel Mask, Inflatable Ducky, Bunny Headphones, Party Glasses
Taunt Emotes unlock: GG, Hype, Such Skill
Character Variants unlocks: Mako, Funkmaster, Gancho Puncho, Sting’ra, Ripjack

Untuk maklumat lanjut, sila layari laman web rasmi mereka di bawah.
 LAMAN WEB RASMI

Brawlout Deluxe Edition
Nintendo Switch, Microsoft Windows, PlayStation 4, Xbox One
Brawlout ialah permainan video yang sesuai bermain bersama kawan-kawan, tidak kira offline atau online dan boleh menyokong hingga 4 pemain sekaligus. 18 pahlawan unik dan tetamu crossover daripada pemainan video indie popular juga disediakan, di mana pemain boleh memilih karakter yang menepati gaya permainan mereka.

Jangan lupa untuk ikuti kami di TikTok!
  @gamersantaimy
Tags: Angry Mob GamesAsia Tenggarabattle royaleBrawlout Deluxe EditionPS4SCRYsoft


Interview Marvel’s Spider-Man Remastered (PC) bersama Nixxes Software & Insomniac Games

Marvel’s Spider-Man adalah salah satu game eksklusif PlayStation paling berjaya pada era PS4 hingga ke PS5. Bukan itu sahaja, ia juga adalah game terbaik yang dibuat khas untuk seorang watak superhero. Kini, Marvel’s Spider-Man Remastered akan membuat penampilan pertama di PC melalui Epic Games dan Steam.

Jika anda tertanya-tanya bagaimana game ini akan berfungsi di setup PC gaming anda, saya telah menghadiri temu ramah bersama Nixxes Software & Insomniac Games di mana kita membincangkan secara khusus proses membawa game ini ke PC.

Secara lebih khusus lagi, saya bertemu dengan Jurjen Katsman (Pengasas & Pengarah Senior, Pembangunan – Nixxes Software) dan Mike Fitzgerald (Pengarah Teknologi Teras Insomniac Games) untuk belajar lebih lanjut. Berikut adalah isi kandungan interview:

 Mike Fitzgerald Jurjen Katsman

Proses di sebalik tabir

Mungkin ramai yang tertanya: “Adakah membawa game PS ke PC sesuatu tugas yang sukar?”. Jurjen Katsman menjawab bahawa cabarannya adalah kerana kedua-dua versi datang daripada perkakasan yang berbeza dan tugas utama setiap pihak adalah untuk memastikan game berfungsi mengikut kemampuan platform tersebut. Memandangkan Spider-Man berasal daripada PS4 lalu dibawa ke PS5 yang lebih canggih, banyak kerja pengoptimuman perlu dilakukan.
“Setiap kali kami menjalankan profil (ujian), tester pasti akan menemui masalah yang perlu dibetulkan. Itu pastinya menjadi salah satu perkara yang menyukarkan keadaan.”kata Jurjen Katsman.
Satu lagi perkara yang tiada di PS5 tetapi ada di versi PC adalah sokongan untuk resolusi ultra-wide. Bak kata Mike Fitzgerald, ia memberi perspektif yang berbeza tentang aspek open-world Spider-Man memandangkan ini adalah game yang banyak menumpukan pada sinematik. Namun, itu juga hadir dengan cabaran baru. Kini mereka perlu menunjukkan lebih banyak di bahagian sisi kiri dan kanan.

Bersama kepakaran Nixxes Software, jurang kosong itu dapat dipenuhi. Mereka asalnya memberi tumpuan pada aspek ratio 32:9, lalu 21:9, dan akhir sekali 48:9 yang merupakan resolusi paling lebar dan luas. Dari pengalaman saya bermain game ini, kami masih boleh fokus pada aksi di tengah tanpa gangguan tambahan di bahagian sisi.
Berkenaan ciri-ciri DualSense yang eksklusif di PS, versi PC juga dapat menyokong teknologi haptic feedback dan adaptive trigger (walaupun tidak selengkap). Pendek kata, segala pengalaman yang anda akan temui dalam versi PC telah diambil terus dari PS5. Jadi, anda akan merasa tindak balas haptik yang sama termasuk semasa berlari dan ketika menembak “web shooter” untuk menghayun dan bertarung melalui bandar.
Yang menjadi isu di PC ialah anda perlu menggunakan sambungan USB daripada controller ke PC untuk merasai ciri itu. Masalah ini disebabkan oleh beberapa batasan pada Bluetooth di Windows tetapi itu tidak akan menjadi masalah besar bagi para gamer.

Walaupun ada yang akan bermain game ini memakai controller tetapi game ini masih dibuat khusus untuk PC yang memakai combo mouse/keyboard. Di sini, Nixxes Software meletakkan banyak masa dan usaha untuk memastikan semuanya dikonfigurasikan dengan betul. Selepas melalui pelbagai proses, mereka memberikannya kepada tester untuk melakukan ujian. Walaupun ada tetapan “default” tetapi para tester telah mengubahnya kawalan mengikut keselesaan mereka dan hasilnya cukup menggembirakan.
“Semua itu adalah supaya orang ramai dapat mengkonfigurasinya mengikut keinginan mereka. Sesetengah orang mungkin mempunyai tangan yang lebih besar, sesetengah orang mempunyai tangan yang kecil, jadi anda mempunyai banyak tetapan lain.”kata Jurjen Katsman.
Baru-baru ini, Marvel’s Spider-Man juga disahkan boleh dimainkan di Steam Deck (kategori handheld PC). Bukan setakat PC sahaja, mereka juga telah membuatkan game ini berfungsi di platform lain! Pertama, mereka memikirkan cara untuk menambah pilihan customization [dari segi kawalan] sambil meningkatkan fungsi keupayaan. Selepas melakukan beberapa lagi ujian dalaman untuk Steam Deck untuk memastikan ia menyokong semua butang dan pilihan berbeza dengan betul, akhirnya ia berjalan lancar.
Perbezaan versi PlayStation dan PC

Menurut kata Mike, ia tidak mempunyai perbezaan yang spesifik selain daripada grafik dan ciri ultra-wide. Sebabnya adalah mungkin ramai lagi orang yang belum dapat bermain game itu di PS5 (kerana hak eksklusif konsol], jadi mereka mengambil semua ciri-ciri yang disukai lalu membawanya ke PC supaya anda boleh bermain dengan mouse dan keyboard.
“Tidak kira kad grafik apa yang anda pakai dan apa setup anda, anda boleh bermain mengikut cara sendiri. Semuanya tentang membawa game ini kepada pemain PC supaya anda boleh bermain mengikut kehendak diri.”kata Jurjen Katsman.
Kembali ke topik “perbezaan”, tiada content baru yang ditambahkan ke PC. Cuma, versi PC mempunyai semua DLC, semua bab,  dan semua sut – ditambahkan pada permainan. Saya tertanya: “Mengapa mereka tidak mengambil peluang ini untuk menambah content baru untuk  Spider-Man PC?”. Mike menjawab ada banyak kandungan untuk dinikmati, lebih-lebih lagi untuk pemain yang masih belum dapat mencubanya.
Sejujurnya, saya rasa kami hanya fokus untuk membuatkannya setulen mungkin termasuk cara kita melaksanakannya di PC.” kata Mike Fitzgerald.
Permulaan sebuah kerjasama

Itu juga adalah kali pertama Nixxes Software bekerjasama dengan Insomniac Games tetapi sekilas pandang, ia nampak sangat berjaya kerana berjaya menghasilkan port yang berkualiti dalam jangka masa yang “agak pendek”.
Jurjen menggambarkan bahawa kerjasama antara kedua-dua studio sangat bagus, secara interaktif dan langsung. Sebelum menyertai PlayStation, Jurjen mempunyai beberapa perbincangan dengan Sony di mana mereka menawarkan untuk bantu menghasilkan beberapa projek. Banyak projek yang dibincangkan dan salah satunya adalah Spider-Man.
Akhir sekali, mereka menyertai keluarga PlayStation Studios dan impian kita tercapai untuk mengalami Spider-Man di PC.
Jurjen turut memberitahu yang kerjasama ini terasa sangat natural di mana pihak Insomniac sangat menggalakkan dan membantu sesama sendiri.
“Dengan betapa mudahnya kita berinteraksi, ia membantu mengurangkan beban kita.”kata Jurjen Katsman.

Mike kemudian menyambung dan berkata bahawa seluruh pasukan amat teruja selepas mendengar studio yang hebat dalam pembangunan PC akan bantu mereka dalam projek terbaru Spider-Man.
Insomniac sebelum ini pernah terfikir untuk melakukannya sendiri pada masa lalu, tetapi ia terbukti adalah tugas yang sukar memandangkan pasukan itu hanya bekerja pada satu perkakasan tertentu (iaitu konsol PlayStation). Oleh itu, selepas dapat tahu mereka akan bekerjasama dengan rakan yang mempunyai pengalaman dan sangat berkebolehan, ia meyakinkan usaha mereka.
Sudah agak lama sejak Insomniac menghasilkan game PC. Ini adalah peluang untuk bekerja dengan studio yang mempunyai banyak pengalaman. Jadi, kami ingin menjadi sebahagian daripada proses ini dan melihat bagaimana perhubungan ini berterusan.
Pada masa yang sama, Jurjen juga mengaitkan kerjasama harmoni ini kerana kedua-dua studio adalah sebahagian daripada PlayStation Studios, yang membuatkan hubungan terasa lancar secara automatik.

Jika Spider-Man PC terbukti sama sukses seperti versi PS, siapakah yang layak menerima pujian? Mike dan Jurjen menjawab:
“Dari perspektif saya sebagai developer, saya hanya mahu orang ramai bermain game itu. Kejayaan bagi saya ialah supaya lebih ramai orang dapat mengalami Spider-Man. Kami bukan hanya mengambil game konsol dan campaknya ke PC tetapi kami mengambil kesempatan daripada apa yang ditawarkan oleh platform itu dan berikan peminat apa yang mereka mahu.”kata Mike Fitzgerald.
Bagi saya terdapat pelbagai lapisan untuk berjaya. Apa yang penting ialah game itu sudah dikeluarkan dan orang ramai sedang bermain. Saya suka bagaimana orang boleh bermain dengan mouse dan keyboard. Saya sangat menantikan saat ini dan saya harap mereka dapat menikmatinya seperti yang kami mahukan.kata Jurjen Katsman.
Bermula di PS, dan kemudian di PC, ramai mengandaikan Spider-Man akan membuat kemunculan di dunia VR (Virtual Reality) pada masa akan datang. Walaupun ini adalah cabaran yang lebih sukar, tetapi pasukan PlayStation VR sedang berusaha melakukan banyak game menarik untuk set PS VR 2. Mike mengesahkan bahawa Spider-Man tiada rancangan VR buat masa ini, tetapi adalah satu idea bernas yang PlayStation mungkin akan mempertimbangkan di masa hadapan.

Itu sahaja untuk interview saya bersama Jurjen Katsman dan Mike Fitzgerald tentang Marvel’s Spider-Man Remastered PC! Kami juga telah menulis review teknikal lengkap yang anda boleh baca di sini, tetapi jika korang mahu lagi banyak info tentang Spider-Man daripada kami, jangan segan-silu untuk usya liputan kami di sini.
Marvel’s Spider-Man Remastered PC akan dikeluarkan di Steam dan Epic Games pada 13 Ogos 2022.
Jangan lupa untuk ikuti kami di TikTok!
  @gamersantaimy
Tags: interviewMarvel’s Spider-Man RemasteredPCSpider-Man


Dragon Ball Super: Perjalanan Ultra Instinct Goku didedahkan, Vegeta akan belajar kuasa dewa baru!

Dragon Ball Super baru saja mulakan story arc baru, dan dalam bab terbaru, telah menjelaskan tentang kuasa dan transformasi baru untuk masa depan francais. Ini merupakan pendedahan yang saya rasa sesuai (?), memandangkan Goku telah capai  puncak kekuatannya dengan Perfected Ultra Instinct di Moro Arc. Dalam bab terbaru, ia dijelaskan bahawa Perfected Ultra Instinct hanyalah permulaan dan bukanlah satu-satunya kuasa dewa yang ada di alam semesta!

Dragon Ball Super, Ch. 68: The big fight is over but Goku’s not done training. Another bad guy is always on the horizon! Read it FREE from the official source! https://t.co/W8zzCGuL3M pic.twitter.com/efWv6n2Zkv

— Shonen Jump (@shonenjump) January 20, 2021

Harap maklum! Di bawah adalah spoiler Dragon Ball Super bab 68!
Selepas pertarungan dengan Moro, Goku dan Vegeta kembali menjalani latihan seperti biasa. Goku ingin mengasah lagi teknik Perfected Ultra Instinct, dan walaupun berjaya menunjukkan beberapa teknik baru ala-ala Naruto, Whis dengan mudah dapat kalahkan dia. Di situ, Whis menjelaskan kepada Goku bahawa Ultra Instinct mempunyai tahap kuasa yang berbeza.

Perfected Ultra Instinct milik Goku hanyalah titik permulaan menurut Whis, dan dia mempunyai banyak ruang untuk meningkatkan lagi teknik ini. Whis juga menjelaskan bahawa setiap Ultra Instinct adalah berbeza dan disesuaikan mengikut gaya pertempuran pengguna. Di bawah adalah penjelasan Whis:
“… Kemampuan untuk menggunakan Ultra Instinct bukanlah tujuan utama anda. Sebenarnya, ini adalah titik permulaan. Saya mempunyai kawalan Ultra Instinct yang lebih hebat daripada Merus, dan Ultra Instinct milik Grand Priest lebih hebat daripada yang saya sendiri. Apa yang saya ingin cakap ialah sekurang-kurangnya anda mempunyai banyak ruang untuk berlatih dan berkembang. Bukankah itu menggembirakan anda?” -Whis kepada Goku.

Selain itu, Akira Toriyama juga membuka jalan baru untuk Vegeta dapatkan kuasa dewa! Ketika Goku berlatih dengan Whis, Beerus bertanya kepada Vegeta jika dia ingin mendapatkan kuasa dewa. Beerus memberitahu Vegeta bahawa Ultra Instinct bukanlah satu-satunya kekuatan dewa yang dapat dicapai oleh seorang individu:

“… Ultra Instinct bukan satu-satunya teknik para dewa. Itu hanya keistimewaan Angel. Adakah anda benar-benar fikir kita, Gods of Destruction, akan menggunakan teknik di mana kamu harus menjaga hati dengan tenang dan sabar?” -kata Beerus kepada Vegeta.
Dengan itu, Akira Toriyama telah meletakkan asas baru untuk masa depan Dragon Ball Super. Jauh berbeza daripada Dragon Ball Z, kali ini Goku dan Vegeta mempunyai haluan masing-masing, dan ini memberikan dua sebab yang menarik untuk kita kekal membaca manga. Apakah pendapat anda? Jom kongsi sekarang di ruang komen!
Sumber – Shueisha
Jangan lupa untuk ikuti kami di TikTok!
  @gamersantaimy
Tags: Dragon Ball SupergokumangaPerfected Ultra InstinctVegeta


Kena: Bridge of Spirits Akan Tiba di Steam 29 September Ini! Kandungan Baru Juga Tersedia!

Setelah lama berada di platform Epic Games, akhirnya game Kena: Bridge of Spirits akan tersedia di Steam pada 27 September 2022. Bukan setakat itu sahaja, versi yang akan keluar pada Steam ini juga akan menerima “Anniversary Update” percuma. Kalau anda mempunyai game ini di platform lain, jangan risau kerana kemas kini percuma itu juga akan tersedia untuk anda.

Nak tahu kandungan apa yang dapat dimainkan dalam Anniversary Update? Jom kita lihatnya!

New Game+Mulakan pengembaraan baru selepas menyelesaikan game. Anda akan bermula dengan semua ability, upgrade dan Rot semasa pertempuran, cabaran dan musuh unik.Spirit Guide TrialsTajamkan kebolehan anda dan buka ganjaran dalam The Trial, termasuklah: Wave Defenses, Obstacle Courses dan peluang untuk mencabar boss berkali-kali.OutfitDapatkan pakaian terbaru untuk Kena pakai dengan menguasai The Trials.CharmstoneTerokai Charmstone yang boleh dipakai untuk mendapatkan pelbagai kelebihan dan kekurangan semasa bermain.Photo mode yang diperbaharuiTerdapat pose baru serta setup pencahayaan unik dan ciri kamera bergerak!

Dilancarkan pada 21 September yang lalu, Kena: Bridge of Spirits membawa anda mengikuti kisah Kena, seorang gadis muda yang mencari Mountain Shrine. Kini dia perlu membantu bebaskan roh-roh yang terperangkap di sebuah perkampungan terpinggir dengan bantuan Rot, penemannya yang comel.

Anda yang sudah lama wishlist dekat Epic ataupun yang menunggu game ini keluar di Steam, bolehlah dapatkannya pada September nanti. Harga Kena: Bridge of Spirits masih belum didedahkan tetapi boleh wishlist dahulu di halaman Steam. Untuk mendapatkan liputan lain mengenai game daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Kena: Bridge of Spiritssteam


Generasi ULTRAMAN tidak akan terhenti! Jom selami dunia Ultra zaman Shōwa Era (1966- 1981)!

Masih ingat minggu lalu kami ‘flashback’ Shōwa Era Kamen Rider? Tidak bolehlah kalau kami terlupakan satu lagi siri yang seangkatan denganya dan menjadi minat kepada ramai orang sehingga kini! Yang dimaksudkan kami adalah Ultraman! Siapa sahaja tidak tahu pasal Ultraman, menentang pelbagai raksasa gergasi atau lebih selesa digelar Kaiju untuk menyelamatkan dunia. Jadi hari ini kami akan mengongsikan pula Shōwa Era Ultraman untuk anda semua ingat kembali kenangan semasa kecil anda zaman 60an hingga lah hujung 80an.

Pada yang memang sudah tahu atau peminat tegar Ultraman, kemasukan pertama siri Ultra adalah Ultra Q zaman hitam putih lagi masa itu! Siri ini dikeluarkan tahun 1966 oleh studio Tsuburaya Productions yang diasaskan pada tahun 1963 oleh si hebat Eiji Tsuburaya, lagenda yang membawa pelbagai jenis Kaiju termasuk raja raksasa Godzilla!

Francais siri ini disambung kan lagi dengan tayangan Ultraman (1966-1967) yang menampilkan Ultra Warrior menewaskan Kaiju juga alien dari angkasa lepas dikenali sebagai Seijin. Menjadi fenomena ketika ini, francais diteruskan lagi dengan kemasukan ketiga siri ini dengan tayangan Ultraseven (1967-1968) sebagai Ultra Warrior yang kedua serta memperluaskan lagi konsep penceroboh alien!
Ultraman & Ultraseven
Walaupun sehingga kematian Eiji Tsuburaya pada 25 Januari 1970, siri Ultraman masih diteruskan dengan pelbagai ciptaan dan kesemuanya sentiasa menarik ramai peminat! Tanpa lengahkan masa lagi, mari teruskan dengan senarai generasi Shōwa Era Ultraman di sini!
The Return of Ultraman (1971) – Ultraman Jack

Ultraman Jack adalah Ultra Warrior yang keempat untuk tiba di Bumi, muncul pertama kali di episod 38, watak suara yang dilakonkan oleh Isao Yatsu, dia dan Ultraseven menyelamatkan Ultraman Jack yang tewas oleh Alien Nackle. Walaupun tidak muncul pada mulanya, dia berkomunikasi dengan Go / Ultraman Jack melalui telepati pada episod 51.
Ultraman Ace (1972)

Ultraman Ace adalah Ultra Brothers kelima yang tiba di Bumi. Beliau adalah yang pertama dan setakat ini, Ultra yang memiliki dua tuan rumah manusia pada masa yang sama. Dia tiba di Bumi untuk menjauhkannya dari Yapool dalang alien yang jahat. Apabila Ace tiba di Bumi, dia bergabung dengan seorang lelaki, Seiji Hokuto, dan seorang wanita, Yuko Minami, untuk mengubah keperibadiannya, memberikan Ace keberanian seorang lelaki dan cinta wanita untuk kedamaian. Salah satu yang paling berkuasa dari Ultra Brothers, Ace telah menewaskan beberapa kaiju yang paling kuat mengancam Bumi, dan secara berkala kembali untuk membantu Ultras lain dalam pertempuran mereka apabila diperlukan.
Ultraman Taro (1973)

Ultraman Taro merupakan Ultra yang keenam dan juga dikenali sebagai Master Taro oleh anak buahnya Ultramen Mebius dan dia merupakan anak kepada Father and Mother of Ultra juga Ultraman Ace adalah abang angkatnya. Dia dilatih dari kecil untuk menjadi Ultraman yang terkuat. Dia juga menjadi guru di Land of Light dimana dia mengajar wira muda untuk menentang seperti Ultra Coliseum.
Ultraman Leo (1974)

Ultraman Leo adalah Ultra asing dari Land of Light, sebaliknya dia adalah dari planet yang telah hancur iaitu Planet LL7 dimana dia dan abangnya Astra merupakan royalti. Selepas planetnya dimusnahkan alien Magma I dan kembarnya kaiju Giras, Leo merantau ke bumi dan menjadikanya rumah kedua. Di bumi, dia mengadopsi masyarakat manusia sebagai Gen Ohtori, dan menjadi pengajar gim di sebuah kelab kecergasan untuk kanak-kanak.
Ultraman 80 (1980)

Ultraman 80 merupakan Ultra Brother kesembilan dan juga merupakan Ultraman terakhir untuk zaman Shōwa era ini. Sebagai formasi manusia bernama Takeshi Yamato, 80 merupakan cikgu di sekolah rendah Sakura-ga-Oka. Dialah juga yang membuat teori menyatakan kaiju asalnya daripada tenaga minus dimana ianya terjadi oleh emosi negativiti manusia. Ketika finale sirinya, 80 ditemani Puteri Yullian sebelum pulang ke tempat asalnya untuk pertarungan terakhir.

Jadi sampai disini kami mengingatkan kembali memori Shōwa era Ultraman. Tapi nantikan kami juga akan sambung kelak dengan Ultraman Heisis era, Galaxy Crisis era dan Generasi terbaru! Rileks, tahun 2020 masih panjang kan!
Jangan lupa untuk ikuti kami di TikTok!
  @gamersantaimy
Tags: Eiji TsuburayaTsuburaya ProductionsUltra QUltra WarriorUltramanUltraman 80Ultraman AceUltraman JackUltraman LeoUltraman Shōwa EraUltraman TaroUltraseven


Anime Black Clover akan tamat pada Mac 2021 besertakan pengumuman penting!

Black Clover adalah antara anime paling terkenal buat masa sekarang sejak membuat debut pertamanya pada beberapa tahun lepas. Malangnya, saya ada berita buruk untuk peminat semua. Walaupun manga berjalan seperti biasa, anime telah mengumumkan bahawa ia akan berakhir!

Ternyata, anime Black Clover akan tamat pada 30 Mac. Kita ada masa sekitar dua bulan lagi untuk menonton siri ini, dan saya tahu ramai yang kecewa. Lagipun, Black Clover adalah salah satu siri paling disayangi oleh peminat anime, jadi pengakhirannya memang tidak dijangka. Oleh itu, pengarah Tatsuya Yoshihara masih ingin memberikan harapan kepada peminat dan memberitahu di Twitter bahawa sebuah pengumuman besar akan dibuat setelah tayangan episod akhir!

【最終回決定！同日、重大発表！】3/30(火)に最終回放送決定📺‼さらに最終回の放送後に重大発表を行います✨
最終回に向けてまだまだ盛り上がります！最後まで応援よろしくお願いします🍀#ブラッククローバー #ブラクロ pic.twitter.com/fym7ZB0o7H
— ブラッククローバー_テレビアニメ公式 (@bclover_PR) February 2, 2021

“Saya telah terlibat dengan Black Clover selama lima tahun, sejak mula merancang PV-nya. Ia akan berakhir dengan episod 170, jadi saya harap anda akan melihat Asta hingga ke akhir. Nantikan pengumuman besar yang terakhir,” -kata Yoshihara.
Setakat ini, ada dua teori utama untuk pengumuman rahsia ini. Pertama, Black Clover memang akan berakhir kerana anime berjaya kejar jalan cerita manga. Untuk mengelak banyak content “filler“, nampaknya produksi anime akan tamat sementara waktu, tetapi mungkin akan kembali suatu hari nanti ketika naratif manga sudah semakin jauh.

Teori kedua pula ialah berkenaan dengan filem. Kita masih tidak ada filem rasmi Black Clover, dan itu pun sudah cukup pelik memandangkan anime ini sangat popular. Kemungkinan besar, sebuah filem anime sedang dalam pembikinan. Ini hanyalah spekulasi, dan lebih baik kita tunggu dan lihat apa yang berlaku pada 30 Mac.
Apa pendapat anda tentang pengumuman ini? Adakah manga Black Clover pun akan tamat dalam masa terdekat? Kongsi pendapat di ruang komen sekarang! Untuk segala liputan kami tentang Black Clover, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeBlack CloverFinaletamat


Sekuel Cyberpunk 2077 diumumkan, dipanggil “Project Orion”

Pencipta Cyberpunk 2077 CD Projekt RED nampaknya sedang mengusahakan sekuel kepada game Cyberpunk yang dirujuk sebagai “Project Orion”!

Projek Cyberpunk baharu ini datang melalui pengumuman mengejut daripada acara pelabur CD Projekt di mana mereka cukup-cukup berkongsi maklumat penting untuk mengesahkan kewujudan projek dan dirujuk sebagai sekuel rasmi kepada game pertama. Sudah belajar daripada kesilapan, projek ini tidak akan diuruskan oleh studio lain di mana CD Projekt Red sebagai pencipta akan bertanggungjawab sepenuhnya.

Orion is a codename for our next Cyberpunk game, which will take the Cyberpunk franchise further and continue harnessing the potential of this dark future universe. pic.twitter.com/JoVbCf6jYZ— CD PROJEKT RED (@CDPROJEKTRED) October 4, 2022

Maklumat ini asalnya datang daripada akaun Twitter CD Projekt yang memuat naik slide daripada pembentangan mengenai Projek Orion. Seperti saya kata tadi, slide ini pun tidak mengandungi maklumat yang banyak dan hanya sebuah pengesahan tentang kewujudan projek.
“Orion ialah nama kod untuk permainan Cyberpunk kami yang seterusnya, yang akan membawa francais Cyberpunk lebih jauh sambil terus memanfaatkan potensi daripada alam masa depan yang gelap ini.”

Malangnya, mereka juga tidak mengumumkan bila atau di platform mana game ini akan dikeluarkan.

Baru-baru ini, Cyberpunk 2077 menemui kejayaan besar berkat Cyberpunk: Edgerunners, siri anime baharu yang mula muncul di Netflix pada minggu lepas.
Walaupun Cyberpunk merupakan IP yang cukup terkenal sebelum keluaran Edgerunners, anime baharu ini membawa perspektif yang lebih unik dan menarik berbanding permainan video kerana penglibatan Studio Trigger, yang terkenal kerana menghasilkan Kill la Kill, SSS. Gridman, Darling in the Franxx, dan anime hebat lain.
Moga-moga, CD Projekt Red tidak mengulang kesilapan lama Cyberpunk 2077 semasa menghasilkan sekuel baru ini.

Untuk membaca segala liputan kami tentang Cyberpunk, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Cyberpunk 2077Project OrionProjekt RED


Razer telah berkerjasama semula dengan pasukan DOTA 2 iaitu Alliance!

Razer adalah satu syarikat brand untuk gamers dan untuk pasukan Esports dalam DOTA 2 iaitu Alliance, kedua-dua pihak telah bersetuju untuk perkongsiaan strategik yang jangka-panjang diantara Razer dan Alliance. Alliance yang asalnya di asaskan pada tahun April 2013 bersama Razer, yang mereka mempromosikan dan menyokong Esports di daerah Scandinavian dan Eropah.

Sejak itu, Alliance telah membina pengikut yang banyak diseluruh dunia dengan pemain yang ramai yang kenal seperti AdmiralBulldog, Pemain Dota 2 yang terkenal di Twitch, dan Armada yang dikenali sebagai salah seorang pemain Super Smash Bros yang terhebat! Sebagai hubungan berkerjasama selama dua tahun ini, pemain Alliance akan menggunakan barangan Razer dalam pertandingan mereka seperti BlackWidow Keyboards, DeathAdder Elite dan Naga Trinity Mice juga Headset Kraken Tournament Edition.

Alliance yang mula diwujudkan dalam Esports pada 2013 ketika pasukan dalam DOTA 2 mereka diketuai oleh Jonathan “Loda” Berg yang menang pertandingan The International yang sulung, sejak itu organisasi mereka membina legasi mereka di DOTA 2. Kata pengasas bersama dan CEO Razer iaitu Min-Liang Tan “Sejak itu, Alliance telah membina organisasi mereka dan menjaga komuniti mereka melalui semangat kerjasama yang utuh, adil dan berdedikasi yang membuatkan mereka berjaya. Saya bangga untuk berkerjasama lagi dengan Alliance dan dengan adanya Team Razer, Alliance akan membina barisan yang akan memberi impak yang besar di dunia Esports Arena.”

Dengan kerjasama dengan Team Razer, Alliance akan bermain peranan yang penting dalam pembangunan dan mencuba produk baru dari Razer. Razer akan membuat penyelidikkan tentang pemain termasuk program pembangunan yang memberikan ahli Team Razer untuk memberi Akses tentang pembinaan awal ataupun prototype produk terbaru dan memberi maklum balas kedalam produk terakhir kepada semua gamer yang boleh diguna.

“Hari ini saya sangat teruja dan mengucapkan selamat kembali kepada Razer yang akan menjadi rakan kongsi kami selama dua tahun.” Ujar Jonathan “Loda” Berg, CEO kepada Alliance. “Ketika saya mula di bawah laungan Alliance, Razer adalah salah satu rakan kongsi yang menyokong kami dan membantu kami, pada 2013 kami menang pertandingan The Internationals kat Aegis, ianya bersama dengan razer, kami menggunakan produk Razer, pemain kami semestinya bersedia untuk dimana-mana peringkat dan dimana-mana pertandingan. Razer sememangnya perintis dalam esports yang dibuat oleh gamers dan khas untuk gamers.”

Kerjasama antara Team Razer dan Alliance yang akan membina semula nilai yang sedia ada dengan organisasi, dedikasi, kerjasama dan bersama dengan komuniti untuk membantu atlet Esports untuk mencapai peringkat baru untuk diri mereka dan Alliance yang mahukan kemenangan di The International sekali lagi dengan barisan pemain seperti qojqva, Boxi, iNSaNiA, Taiga, miCke, Madara (Sub) ,Loda (Coach). Untuk maklumat lebih lanjut, boleh pergi Website Team Razer ataupun pasukan DOTA 2 Alliance.
Jangan lupa untuk ikuti kami di TikTok!
  @gamersantaimy
Tags: allianceDota 2EsportsPartnershiprazerTeam RazerThe International


Headset baru Razer Kaira X diumumkan untuk barisan “console gaming!”

Syarikat Razer semalam telah mengumumkan beberapa penambahan baru pada rangkaian konsolnya yang semakin berkembang dengan Kaira X untuk Xbox dan Kaira X untuk PlayStation, Kaira dan Kaira Pro untuk Xbox White, dan Wolverine V2 White Edition. Juga dilancarkan hari ini ialah Razer Universal Quick Charging Stand untuk Xbox, yang boleh didapati dalam pelbagai warna untuk Xbox Wireless Controller rasmi.

Kaira X untuk Xbox dan Kaira X untuk PlayStation

Kedua-dua Kaira X untuk Xbox dan Kaira X untuk PlayStation menggunakan driver Razer TriForce 50mm untuk menyampaikan audio gaming berkualiti tinggi untuk memberikan kualiti audio yang lebih mantap. Komunikasi dalam permainan pun akan lebih jelas kerana mikrofon Razer HyperClear Cardioid yang fleksibel, dengan tekonologi canggih untuk mengasingkan bunyi bising di latar belakang.

Dengan kawalan secara langsung pada headset dan kusyen Flowknit Memory Foam, Kaira X dibina khusu untuk keselesaan dan kemudahan. Bersama sambungan analog berwayar 3.5mm, Kaira X boleh digunakan dengan pelbagai platform, seperti konsol, PC dan mobile. Kaira X untuk Xbox boleh didapati dalam warna hitam dan putih klasik yang sepadan dengan Xbox Series X|S. Warna tambahan juga diumumkan seperti Shock Blue, Pulse Red, dan Electric Volt. Akhir sekali, Kaira X untuk PlayStation tersedia dalam tema yang sama dengan PS5 DualSense Wireless Controller.
Untuk maklumat lebih lanjut mengenai Kaira X, sila lihat di sini untuk Xbox dan di sini untuk PlayStation.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

HARGA: $59.99 USDKETERSEDIAAN: 23 September 2021
 Universal Quick Charging untuk alat kawalan Xbox

Seterusnya adalah Universal Quick Charging Stand, yang serasi dengan controller Xbox Series X|S, Xbox One dan Xbox Elite Series 1. Dengan menggunakan sistem sambungan magnetik, Universal Quick Charging Stand menyokong pengecasan pantas dan tersedia dalam warna Carbon Black, Shock Blue, Robot White, Pulse Red, dan Electric Volt yang sesuai dengan Xbox Wireless Controller rasmi. Warna edisi khas Aqua Shift  juga boleh didapati di Microsoft.
Untuk maklumat lebih lanjut tentang Razer Universal Quick Charging Stand untuk Xbox, sila lihat di sini.
 HARGA: $39.99 USD KETERSEDIAAN: 23 September 2021
Kaira, Kaira Pro, dan Wolverine V2 White Edition

Juga diumumkan semalam adalah Kaira, Kaira Pro, dan Wolverine V2: semuanya dalam warna Putih untuk Xbox Series X|S. Dengan driver Razer TriForce Titanium 50mm dan mikrofon HyperClear Supercardioid, Kaira Pro memberikan prestasi audio yang hebat melalui Xbox Wireless dan Bluetooth 5.0, untuk audio gaming latensi rendah yang lancar di Xbox Series X|S dan mobile. Kaira untuk Xbox berkongsi driver TriForce yang sama dengan Kaira Pro dengan mikrofon kardioid, tetapi hanya menyokong Xbox Wireless. Kedua-dua headset ini dilengkapi Flowknit Memory Foam Ear Cushion untuk keselesaan jangka panjang, kawalan secara langsung di headset dan tetapan EQ untuk muzik, filem, dan gaming.
Wolverine V2 menggunakan Mecha-Tactile Action Button dan D-Pad khas oleh Razer, yang diselaraskan untuk kadar respons dan ketepatan yang lebih tinggi dalam gaming. Dua “remappable bumper” tambahan memberi lebih banyak  customization dan fleksibiliti pada susunan butang, termasuk mod “hair trigger” yang penting untuk gameplay aksi pantas.
Untuk maklumat lebih lanjut tentang Razer Xbox White Suite, sila lihat di sini.
Razer Kaira for Xbox: $99.99 USDRazer Kaira Pro for Xbox: $149.99 USDRazer Wolverine V2: $99.99 USDKETERSEDIAAN: September 23rd, 2021
Jangan lupa untuk ikuti kami di TikTok!
  @gamersantaimy
Tags: GamingheadetProdukrazerRazer Kaira X


Resident Evil 3 Remake diumumkan untuk PS4 dengan mode Resistance pada 3 April, 2020!

Sudah rasmi! Resident Evil 3 Remake sudah dalam pembangunan. Mirip dengan Resident Evil 2 Remake tahun ini, versi baru Resident Evil 3 ini menyuntikkan kehidupan baru ke dalam permainan asal dengan grafik terkini dan mekanik permainan moden. Resident Evil 3 Remake akan keluar di PlayStation 4, Windows PC (Steam), dan Xbox One pada 3 April, 2020, selepas pengumuman Capcom semasa siaran langsung State of Play.

Bukan itu sahaja! Resident Evil Resistance adalah permainan online multiplayer 4v1 dan ia akan dimasukkan sebagai mode multiplayer di Resident Evil 3 Remake. Kami telah mencuba mode ini di Tokyo Game Show dan jujur saya kata, memang seronok! Pembangunan Resident Evil 3 Remake telah lama diingini, dan box art yang mempamerkan protagonis Jill Valentine dan Carlos Oliveira serta antagonis Nemesis, telahpun dibocorkan minggu lepas.

1 of  2

-
+

Resident Evil 3: Nemesis asal dikeluarkan pada tahun 1999 dan menampilkan Jill Valentine, seorang ahli STARS dari Resident Evil yang pertama, ketika dia cuba melarikan diri dari Raccoon City dan dikejar tanpa henti oleh Nemesis.

Disertakan sekali bersama pengumuman ini ialah Resident Evil 3 Collector’s Edition yang hanya boleh dibeli buat masa ini di Amerika Syarikat. Berikut adalah isi kandungan:

Jill Valentine statue
Digital soundtrack
Art book
Reversible poster

Sebagai tambahan, setiap pre-order untuk Standard atau Collector’s Edition akan mengandungi Classic Costume Pack, yang mempunyai kostum berdasarkan penampilan Jill Valentine dan Carlos Oliveira di Resident Evil 3 asal.
Ini adalah mesej daripada developer sendiri:

Jangan lupa untuk ikuti kami di TikTok!
  @gamersantaimy
Tags: CapcomProject ResistancePS4resident evil 3 remakestate of play


LIVE A LIVE Kini Tersedia di PS5, PS4 & Steam! Mulakan Perjalanan Epik Sekarang!

Setelah mendapat sambutan hebat tahun lalu, game LIVE A LIVE yang telah dilepaskan pada tahun di Nintendo Switch akhirnya tiba ke konsol PlayStation 5, PlayStation 4 dan juga Steam! Sempena dengan itu, mesej video daripada produser Takashi Tokita dan komposer Yoko Shimura telah didedahkan. Anda boleh menonton video tersebut di bawah.

Tentang LIVE A LIVE
Kalau anda ingin tahu, game ini telah dilepaskan di platform SNES pada 1994. Kini ia kembali ke platform moden dengan grafik HD-2D dan juga 3DCG. Terdapat tujuh cerita yang memaparkan tujuh jangka masa, protagonis, dan variasi gameplay. Anda boleh pilih mana-mana sahaja untuk dimainkan tanpa perlu fikir mengenai urutan cerita.

Ia turut memaparkan reka bentuk watak daripada pelukis manga terkenal seperti Gosho Aoyama, Osamu Ishiwata, Yoshinori Kobayashi, Kazuhiko Shimamoto, Yumi Tamura, Yoshihide Fujiwara dan Ryouji Minagawa. Sebagai tambahan, ia turut memaparkan art baru oleh Octopath Traveler SQEX Art Team yang diketuai oleh Naoki Ikushima. Manakala muziknya pula diawasi oleh komposer asal, Yoko Shimomura. Direktor asal game, Takashi Tokita, turut kembali sebagai produser yang memantau pembangunan game.

Dengan detik menarik dan gameplay yang diperhalusi untuk penonton moden, game ini menjanjikan pengalaman yang tidak dapat dilupakan oleh pemain lama tetapi juga pemain baru.
Dengan momen yang berkesan dipelihara dan permainan yang diperhalusi untuk penonton moden, imaginasi semula ini menjanjikan pengalaman yang tidak dapat dilupakan bukan sahaja untuk peminat yang asli, tetapi juga pemain kali pertama.

Kami ada keluarkan review untuk game ini sebagai panduan kepada anda semua. Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: LIVE A LIVEsquare enix


Manga Hunter X Hunter mungkin akan hiatus buat selama-lamanya!

Selepas mengeluarkan bab yang terbaru pada hujung bulan Disember yang lepas, nampaknya manga Hunter X Hunter akan kembali hiatus atau mungkin dibatalkan buat selama-lamanya tanpa pengakhiran yang terbaik.

Terdapat juga berita terbaru yang menyatakan bahawa Weekly Shonen Jump telah mengeluarkan manga Hunter X Hunter daripada “Serialized Work” kepada “Archived Serializations” sekali gus membuatkan ramai peminat mengamuk di internet.

HUNTERxHUNTER is no longer listed as a 'serialized work' from Weekly Shonen Jump on the magazine's official website. The series is now listed in the 'Archived Serializations' section along with ended, canceled, and transferred works.https://t.co/0UjBu7K8HA pic.twitter.com/PyictFu45A— Shonen Jump News (@WSJ_manga) February 19, 2023

Bab terbaru yang dikeluarkan untuk manga Hunter X Hunter adalah pada hujung bulan Disember 2022 dan mereka juga telah mengumumkan hiatus selepas mengeluarkan bab 400. Nampaknya hiatus selepas bab 400 akan berterusan buat selama-lamanya dan ramai peminat yang telah beranggapan bahawa manga ini tiada harapan untuk hidup kembali buat masa sekarang.

Hunter x Hunter manga will go on hiatus starting next week pic.twitter.com/GPY9GTIjvc— Hunter❌Hunter (@HxHSource) December 25, 2022

Menurut apa yang diumumkan pada tahun lepas, Weekly Shonen Jump bersama Togashi-sensei telah membuat keputusan untuk menerbitkan manga Hunter X Hunter dalah format yang lain selain siri mingguan. Mereka juga mengatakan yang Togashi-Sensei akan terus menulis manga ini dan editor dari Weekly Shonen Jump akan terus menyokongnya sehingga manga ini tamat.
Buat masa sekarang, mereka masih tidak mengumumkan apa-apa mengenai apa yang akan berlaku selepas ini dan format apa yang digunakan untuk mengeluarkan manga tersebut. Apa yang kami pasti, manga Hunter X Hunter tidak akan dikeluarkan secara mingguan lagi selepas ini.

Dengan kesihatan Togashi-sensei yang tidak diketahui, mungkin manga Hunter X Hunter akan terus hiatus buat selama-lamanya. Apapun, kami mendoakan yang terbaik untuk Togashi-sensei agar kesihatannya semakin pulih dan kembali seperti sedia kala.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: hiatusHunter X HunterWeekly Shonen JumpYoshihiro Togashi


Baki Hanma dan Kengan Ashura dapat season kedua di Netflix

Terdapat dua siri anime yang diumumkan oleh Netflix untuk mendapat musim terbaru. Anime tersebut ialah Baki Hanma dan Kengan Ashura. Jom kita tengok lebih lanjut mengenai kedua siri ini.

Baki Hanma

Netflix telah mengumumkan yang Baki Hanma akan dapat season kedua. Season baru akan fokus pada “fighter” baru iaitu Pickle, seorang pahlawan dari zaman dahulu.

Baki Hanma ialah siri Baki yang ketiga di Netflix, dan “sequel” kepada siri Baki: Dai Raitaisai-hen. Anime ini mula ditayangkan di Netflix pada September 2021 dengan kesemua 12 episod.
Ini penerangan menurut Netflix:
Kisah itu akhirnya terbongkar menjadi pertarungan berdarah antara Baki Hanma dan bapanya, Yujiro Hanma, yang dikenali sebagai “makhluk terkuat di bumi.” Kemuncak dalam alam semesta Baki, yang menggambarkan “pergaduhan ibu bapa-anak terkuat dalam sejarah dunia” dalam manga asal, telah diadaptasi ke dalam anime yang telah lama ditunggu-tunggu!
Anime baharu Baki (New Grappler Baki: In Search of Our Strongest Hero) karya Keisuke Itagaki memulakan debut musim pertamanya di Netflix pada tahun 2018 di Jepun dengan 26 episod kesemuanya. Netflix menyiarkan 13 episod pertama di luar Jepun pada Disember 2018, diikuti 13 episod musim pertama pada Mac 2019.
Kengan Ashura

Menurut akaun Twitter rasmi adaptasi anime, manga Kengan Ashura mengumumkan pada hari Khamis bahawa anime itu akan mendapat sekuel. Netflix akan mengedarkan sekuel itu ke seluruh dunia. Sekuel itu akan menampilkan perlawanan akhir Kengan Annihilation Tournament dan kesimpulan cerita asal.
Anime ini ditayangkan di Netflix secara global pada Julai 2019. Bahagian kedua anime yang terdiri daripada episod 13 hingga 24, ditayangkan di Netflix pada Oktober 2019. ia telah ditayangkan secara perdana di Anime Expo pada Julai 2018. Manga itu telah memenangi pertandingan undian peminat pada 2015 untuk menerima adaptasi.

Seiji Kishi (Danganronpa the Animation, Yuki Yuna Is a Hero) mengarahkan anime ini di Larx Entertainment. Makoto Uezu (Akame ga KILL!, The Heroic Legend of Arslan) bertanggungjawab ke atas gubahan siri, dan Kazuaki Morita (Tsuki ga Kirei, Assassination Classroom) mereka bentuk watak. Yasuharu Takanashi (Fairy Tail, Naruto Shippūden) dari Team-MAX untuk mengarang muzik. MY FIRST STORY mempersembahkan lagu tema “King & Ashley.” Krew hip hop iaitu BAD HOP dengan mempersembahkan lagu tema anime “Born This Way.”
Sandrovich melancarkan Kengan Ashura dengan ilustrasi Daromeon dalam aplikasi Manga ONE pada 2012 dan menamatkan siri itu pada Ogos 2018, tetapi arc baharu dilancarkan pada Januari 2019.

Tawaran perniagaan biasanya di buat melalui mesyuarat dan kontrak; tetapi dalam dunia Kengan Ashura, perniagaan menggunakan cara lain untuk membuat keputusan mereka: dengan mengupah gladiator. Kengan Ashura karya Yabako Sandrovic menggambarkan dunia yang penuh dengan aksi, keganasan dan seni mempertahankan diri—tempat gladiator yang berkuasa telah bertempur di arena besar sejak Zaman Edo untuk menyelesaikan pertikaian perniagaan dan pedagang yang kaya.
Jom kita sama-sama nantikan Baki Hanma dan Kengan Ashura untuk season kedua ini. Untuk lebih banyak berita menarik tentang anime, sila klik pautan ini.
Sumber: Comic Natalie, Twitter
Jangan lupa untuk ikuti kami di TikTok!
  @gamersantaimy
Tags: animeBaki HanmaKengan Ashura